****

**ประกาศองค์การบริหารส่วนตำบลกุตาไก้**

**เรื่อง ประกาศใช้แผนปฏิบัติการป้องกันการทุจริต 4 ปี**

**ขององค์การบริหารส่วนตำบลกุตาไก้ ปีงบประมาณ ๒๕๖1-๒๕๖๔**

---------------------

 ด้วยองค์การบริหารส่วนตำบลกุตาไก้ ได้จัดทำแผนปฏิบัติการป้องกันการทุจริต 4ปี
(พ.ศ.2561-พ.ศ.2564) เพื่อให้การดำเนินงานสอดคล้องตามคำสั่งคณะรักษาความสงบแห่งชาติ
ที่ 69/2557 เรื่องมาตรการป้องกันและแก้ไขปัญหาการทุจริตประพฤติมิชอบ ได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของ พลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผนดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล องค์การบริหารส่วนตำบลกุตาไก้ จึงได้จัดทำแผนปฏิบัติการป้องกันการทุจริต 4ปี (พ.ศ.2561-พ.ศ.2564) ขององค์การบริหารส่วนตำบลกุตาไก้ เพื่อใช้เป็นแนวทางในการดำเนินการป้องกันและปราบปรามการทุจริตขององค์การบริหารส่วนตำบลกุตาไก้ต่อไป

 เพื่อให้การเผยแพร่ข้อมูลข่าวสารของโครงการและปฏิบัติให้สอดคล้องพระราชบัญญัติข้อมูลข่าวสารราชการ พ.ศ.2540และกฎหมายที่เกี่ยวข้อง องค์การบริหารส่วนตำบลกุตาไก้จึงขอประชาสัมพันธ์แผนปฏิบัติการป้องกันการทุจริต 4ปี (พ.ศ.2561-พ.ศ.2564) รายละเอียดปรากฏตามเอกสารแนบท้ายประกาศนี้

 จึงประกาศให้ทราบโดยทั่วกัน

 ประกาศ ณ วันที่ 24 เดือน พฤษภาคม พ.ศ. ๒๕๖๐



 (นายทรัพย์ทวี คำสุข)

 นายกองค์การบริหารส่วนตำบลกุตาไก้

คำนำ

 สภาพสังคมปัจจุบัน การทุจริตคอร์รัปชันถือว่าเป็นปัญหาที่ขยายวงกว้าง ส่งผลกระทบอย่างร้ายแรงต่อเสถียรภาพทางการเมือง การพัฒนาเศรษฐกิจ และสังคม และการเจริญเติบโตทางเศรษฐกิจ ทำให้ประเทศต่างๆตระหนักถึงผลร้ายที่เกิดขึ้นจากการทุจริตมากขึ้น

 องค์การบริหารส่วนตำบลกุตาไก้ ได้จัดทำแผนปฏิบัติการป้องกันการทุจริต 4 ปี (พ.ศ. 2561 – 2564) ประกอบด้วย ๖ ยุทธศาสตร์ คือ

 ยุทธศาสตร์ที่ ๑ สร้างสังคมที่ไม่ทนต่อการทุจริต

 ยุทธศาสตร์ที่ ๒ ยกระดับเจตจำนงทางการเมืองในการต่อต้านการทุจริต

 ยุทธศาสตร์ที่ ๓ สกัดกั้นการทุจริตเชิงนโยบาย

 ยุทธศาสตร์ที่ ๔ พัฒนาระบบป้องกันการทุจริตเชิงรุก

 ยุทธศาสตร์ที่ ๕ ปฏิรูปกลไกและกระบวนการการปราบปรามการทุจริต

 ยุทธศาสตร์ที่ ๖ ยกระดับคะแนนดัชนีการรับรู้การทุจริต (Corruption Perceptions Index :

 CPI) ของประเทศไทย

ซึ่งแผนปฏิบัติการป้องกันการทุจริต 4 ปี (พ.ศ. 2561 – 2564) เล่มนี้เป็นส่วนหนึ่งที่จะทำให้ประชาชน ข้าราชการ มีความรู้ ความเข้าใจ บทบาท ภารกิจ ของหน่วยงานราชการ เพื่อจะได้มีส่วนร่วมในแก้ไขปัญหา และเข้าใจในปัญหาการทุจริตได้มากยิ่งขึ้น ตลอดจนเข้าใจกิจกรรมต่าง ๆ เช่น การอบรมส่งเสริมคุณธรรมจริยธรรมและการเฝ้าระวังการทุจริต เป็นต้น

องค์การบริหารส่วนตำบลกุตาไก้หวังเป็นอย่างยิ่งว่าแผนปฏิบัติการป้องกันการทุจริต 4 ปีองค์การบริหารส่วนตำบลกุตาไก้ฉบับนี้ จะทำให้เกิดประโยชน์สูงสุดบรรลุตามวัตถุประสงค์และเป้าหมายที่กำหนดไว้อย่างมีประสิทธิภาพต่อไป

องค์การบริหารส่วนตำบลกุตาไก้

**สารบัญ**

เรื่อง หน้า

ส่วนที่ 1 บทนำ 3

ส่วนที่ 2 แผนปฏิบัติการป้องกันการทุจริต 10

ส่วนที่ 3 รายละเอียดโครงการ/กิจกรรม/มาตรการ ตามแผนปฏิบัติการ 18

ภาคผนวก 43

**แผนปฏิบัติการป้องกันการทุจริต 4 ปี**

 **(พ.ศ. 2561 – 2564)**

**ขององค์การบริหารส่วนตำบลกุตาไก้**

**ส่วนที่ 1 บทนำ**

**1. การวิเคราะห์ความเสี่ยงในการเกิดการทุจริตในองค์กร**

 การวิเคราะห์ความเสี่ยงในการเกิดการทุจริตในองค์การบริหารส่วนตำบลกุตาไก้ มีวัตถุประสงค์เพื่อต้องการบ่งชี้ความเสี่ยงของการทุจริตที่มีอยู่ในองค์กรโดยการประเมินโอกาสของการทุจริตที่อาจเกิดขึ้น ตลอดจนบุคคลหรือหน่วยงานที่อาจเกี่ยวข้องกับการกระทำทุจริต เพื่อพิจารณาว่าการควบคุมและการป้องกันการทุจริตที่มีอยู่ในปัจจุบันมีประสิทธิภาพและประสิทธิผลหรือไม่

 **การทุจริตในระดับท้องถิ่น** พบว่า ปัจจัยที่มีผลต่อการขยายตัวของการทุจริตในระดับท้องถิ่น ได้แก่ การกระจายอำนาจลงสู่องค์กรปกครองส่วนท้องถิ่น แม้ว่าโดยหลักการแล้วการกระจายอำนาจมีวัตถุประสงค์สำคัญเพื่อให้บริการต่างๆ ของรัฐสามารถตอบสนองต่อความต้องการของชุมชนมากขึ้น มีประสิทธิภาพมากขึ้นแต่ในทางปฏิบัติทำให้แนวโน้มของการทุจริตในท้องถิ่นเพิ่มมากยิ่งขึ้นเช่นเดียวกัน

 **ลักษณะการทุจริตในส่วนขององค์กรปกครองส่วนท้องถิ่น จำแนกเป็น 7 ประเภท ดังนี้**

1. การทุจริตด้านงบประมาณ การทำบัญชี การจัดซื้อจัดจ้าง และการเงินการคลัง ส่วนใหญ่เกิดจาก

การละเลยขององค์กรปกครองส่วนท้องถิ่น

1. สภาพหรือปัญหาที่เกิดจากตัวบุคคล
2. สภาพการทุจริตอันเกิดจากช่องว่างของกฎระเบียบและกฎหมาย
3. สภาพหรือลักษณะปัญหาของการทุจริตที่เกิดจากการขาดความรู้ความเข้าใจและขาดคุณธรรม

จริยธรรม

1. สภาพหรือลักษณะปัญหาที่เกิดจากการขาดประชาสัมพันธ์ให้ประชาชนทราบ
2. สภาพหรือลักษณะปัญหาของการทุจริตที่เกิดจากการตรวจสอบขาดความหลากหลายในการ

ตรวจสอบจากภาคส่วนต่างๆ

1. สภาพหรือลักษณะปัญหาของการทุจริตที่เกิดจากอำนาจ บารมี และอิทธิพลท้องถิ่น

 สาเหตุและปัจจัยที่นำไปสู่การทุจริตขององค์กรปกครองส่วนท้องถิ่นสามารถสรุปเป็นประเด็นได้ ดังนี้

1. **โอกาส** แม้ว่าในปัจจุบันมีหน่วยงานและกฎหมายที่เกี่ยวข้องกับการป้องกันและปราบปราม

การทุจริตแต่พบว่า ยังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้นจากการบังคับใช้กฎหมายที่ไม่เข้มแข็ง กฎหมาย กฎระเบียบไม่รัดกุม และอำนาจหน้าที่โดยเฉพาะข้าราชการระดับสูงก็เป็นอีกโอกาสหนึ่งที่ทำให้เกิดการทุจริต

1. **สิ่งจูงใจ** เป็นที่ยอมรับว่าสภาวะทางเศรษฐกิจที่มุ่งเน้นเรื่องของวัตถุนิยม สังคมทุนนิยม ทำให้คนในปัจจุบันมุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะทำพฤติกรรมการทุจริตมากยิ่งขึ้น
2. **การขาดกลไกในการตรวจสอบความโปร่งใส** ปัจจุบันเป็นที่ทราบดีว่าการทุจริตในปัจจุบันมีรูปแบบที่ซับซ้อนขึ้น โดยเฉพาะการทุจริตในเชิงนโยบายที่ทำให้การทุจริตกลายเป็นความชอบธรรมในสายตาของประชาชน ขาดกลไกการตรวจสอบความโปร่งใสที่มีประสิทธิภาพ ดังนั้นจึงเป็นการยากที่จะเข้าไปตรวจสอบการทุจริตของบุคคลเหล่านี้
3. **การผูกขาด** ในบางกรณีการดำเนินงานของภาครัฐ ได้แก่ การจัดซื้อ-จัดจ้าง เป็นเรื่องของการผูกขาด ดังนั้นจึงมีความเกี่ยวข้องเป็นห่วงโซ่ผลประโยชน์ทางธุรกิจ ในบางครั้งพบบริษัทมีการให้สินบนแก่เจ้าหน้าที่เพื่อให้ตนเองได้รับสิทธิในการดำเนินงานโครงการของภาครัฐ รูปแบบของการผูกขาด ได้แก่ การผูกขาดในโครงการก่อสร้างและโครงสร้างพื้นฐานภาครัฐ
4. **การได้รับค่าตอบแทนที่ไม่เหมาะสม** รายได้ไม่เพียงพอต่อรายจ่าย ความยากจนถือเป็นปัจจัยหนึ่งที่ทำให้ข้าราชการมีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหาช่องทางเพื่อเพิ่ม “รายได้พิเศษ” ให้กับตนเองและครอบครัว
5. **การขาดจริยธรรม คุณธรรม** ในสมัยโบราณ ความซื่อสัตย์สุจริตเป็นคุณธรรมที่ได้รับการเน้นเป็นพิเศษถือว่าเป็นเครื่องวัดความดี แต่ในปัจจุบัน พบว่า คนมีความละอายต่อบาปและเกรงกลัวบาปน้อยลง และมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม
6. **มีค่านิยมที่ผิด** ปัจจุบันค่านิยมของสังคมได้เปลี่ยนจากยกย่องคนดี คนที่มีความซื่อสัตย์สุจริตเป็นยกย่องคนที่มีเงิน คนที่เป็นเศรษฐี มหาเศรษฐี คนที่มีตำแหน่งหน้าที่การงานสูง ด้วยเหตุนี้ ผู้ที่มีค่านิยมที่ผิดเห็นว่าการทุจริตเป็นวิถีชีวิตเป็นเรื่องปกติธรรมดา เห็นคนซื่อเป็นคนเซ่อ เห็นคนโกงเป็นคนฉลาด ย่อมจะทำการทุจริตฉ้อราษฎร์บังหลวง โดยไม่มีความละอายต่อบุญและบาป และไม่เกรงกลัวต่อกฎหมายของบ้านเมือง

 การทุจริตคืออะไร

“ทุจริต” หมายถึง ประพฤติชั่ว คดโกง ไม่ซื่อตรง

“การทุจริตต่อหน้าที่” หมายความว่า ปฏิบัติหรือละเว้นอย่างใดในตำแหน่งหน้าที่หรือปฏิบัติ หรือ ละเว้นการปฏิบัติอย่างใดในพฤติการณ์ที่อาจทำให้ผู้อื่นชื่อว่าตำแหน่งหรือหน้าที่ ทั้งที่ตนมิไดมีตำแหน่งหน้าที่นั้น หรือใช้อำนาจในตำแหน่งหรือหน้าที่ ทั้งนี้เพื่อประโยชน์ที่มิควรได้โดยชอบสำหรับตนเองหรือผู้อื่น การทุจริตต่อหน้าที่ การฉ้อราษฎร์บังหลวงหรือคอร์รัปชั่น ล้วนมีความหมายอย่างเดียวกัน

**สาเหตุที่มีการทุจริต**

 ปัจจัยภายใน ได้แก่ สิ่งที่อยู่ในใจ อยู่กับตัวของแต่ละบุคคล คือ

* 1. การหย่อนคุณธรรมความซื่อสัตย์
	2. โอกาส
	3. สิ่งจูงใจ
	4. การเสี่ยงภัย

 ปัจจัยภายนอก ได้แก่ สิ่งแวดล้อมที่อยู่รอบ ๆ ตัว คือ

* 1. ด้านเศรษฐกิจและการครองชีพ
	2. ด้านการเมือง
	3. ด้านสังคม
	4. การบริหารของรัฐขาดประสิทธิภาพ
	5. ช่องว่างของกฎหมาย
	6. ตำแหน่งหน้าที่เอื้อต่อการทุจริต
	7. อยู่ภายใต้อิทธิพลของสภาวะแวดล้อมและอิทธิพลของผู้ทุจริต
	8. ติดอบายมุขและมูลเหตุอื่น ๆ

ทุจริตในเรื่องอะไรบ้าง

1. ฝ่าฝืน หลีกเลี่ยง หรือบิดเบือน ระเบียบแบบแผน หรือกฎข้อบังคับ
2. จูงใจ เรียกร้อง ขมขู่ หน่วงเหนี่ยวหรือกลั่นแกล้ง เพื่อหาประโยชน์ใส่ตนหรือพวกพ้อง
3. สมยอม รู้เห็นเป็นใจ เพิกเฉย หรือละเว้นการกระทำในการที่ปฏิบัติหรือรับผิดชอบตามหน้าที่
4. ยักยอก เบียดบังซึ่งทรัพย์สินของทางราชการ
5. ปลอมแปลง หรือกระทำการใดๆ อันเป็นเท็จ

6. มีผลประโยชน์ร่วมในกิจการบางประเภทที่สามารถใช้อำนาจหน้าที่ของตน บันดาลประโยชน์ได้

 7. สมยอมเสนอราคา หรือการฮั้ว เพื่อกำหนดราคาอันเป็นการเอาเปรียบรัฐ

แนวทางการป้องกันการทุจริต

 ประชาชนมีช่องทางในการช่วยป้องกันการทุจริตได้หลายระดับ คือ ระดับบุคคล และระดับชุมชน/ท้องถิ่น และระดับสังคม

ช่องทางในการป้องกันการทุจริต

1. ระดับบุคคล

* 1. การมีจิตใจสุจริต
	2. ตัวเองจะต้องไม่ประพฤติ ปฏิบัติ หรือทำการทุจริต
	3. ตัวเองจะต้องไม่สนับสนุนหรือส่งเสริมให้คนอื่นทุจริต
	4. หากพบเห็นการทุจริตต้องช่วยกันตักเตือน แนะนำหรือแจ้งเบาะแส
	5. ฝึกวินัยในตนเอง สร้างคุณธรรมในจิตใจ
	6. ไม่ทำการทุจริตทั้งทางตรงและทางอ้อม
	7. ไม่สนับสนุนส่งเสริมให้ผู้อื่นทุจริต
	8. ไม่เลือกคนทุจริตหรือเคยทุจริตเข้าสภา
	9. เมื่อพบเห็นการทุจริตให้ตักเตือนแนะนำ หรือดำเนินการอย่างอื่น

2. ระดับชุมชน

* 1. การรวมกลุ่ม
	2. การสร้างเครือข่าย
	3. การประชุมวางแผน
	4. การกำหนดกติกาชุมชน

2.5 การจัดกิจกรรมเคลื่อนไหว

3. ระดับสังคม

* 1. สมัครเข้าเป็นองค์กรสมาชิกเครือข่าย
	2. การแจ้งเรื่องราวร้องเรียนการทุจริต
	3. การขอรับการสนับสนุนการดำเนินงาน
	4. การร่วมเคลื่อนไหว
	5. สมัครเป็นเครือข่ายองค์กรภายนอก
	6. แจ้งข้อมูลข่าวสารการทุจริตในพื้นที่
	7. ขอรับการสนับสนุนการดำเนินกิจกรรม
	8. การร่วมเคลื่อนไหว

4. ระดับชุมชน

* 1. รวมกลุ่มขึ้นในชุมชน
	2. สร้างเครือข่ายระหว่างกลุ่ม ตั้งชมรม
	3. ประชุม/วางแผนการดำเนินการ

4.4 กำหนดกฎหมู่บ้าน / กติกาชุมชน

* 1. การดำเนินกิจกรรม / รณรงค์ต้านการทุจริต
	2. ร่วมลงชื่อถอดถอนคนทุจริตออกจากตำแหน่ง

**2.หลักการและเหตุผล**

 ปัจจุบันปัญหาการทุจริตคอร์รัปชันในประเทศไทยถือเป็นปัญหาเรื้อรังที่นับวันยิ่งจะทวีความรุนแรงและสลับซับซ้อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่นคงของชาติ เป็นปัญหาลำดับต้น ๆ ที่ขัดขวางการพัฒนาประเทศทั้งในด้านเศรษฐกิจ สังคมและการเมือง เนื่องจากเกิดขึ้นทุกภาคส่วนในสังคมไทย ไม่ว่าจะเป็นภาคการเมือง ภาคราชการ โดยเฉพาะองค์กรปกครองส่วนท้องถิ่นมักถูกมองจากภายนอกสังคมว่าเป็นองค์กรที่เอื้อต่อการทุจริตคอร์รัปชั่นและมักจะปรากฏข่าวการทุจริตตามสื่อและรายงานของทางราชการอยู่เสมอ ซึ่งได้ส่งผลสะเทือนต่อกระแสการกระจายอำนาจและความศรัทธาต่อระบบการปกครองส่วนท้องถิ่นอย่างยิ่ง ส่งผลให้ภาพลักษณ์ของประเทศเรื่องการทุจริตคอร์รัปชั่นมีผลในเชิงลบสอดคล้องกับการจัดอันดับดัชนีชี้วัดภาพลักษณ์คอร์รัปชัน (Corruption Perception Index – CPI) ซึ่งเป็นเครื่องมือที่ใช้ประเมินการทุจริตคอร์รัปชันทั่วโลกที่จัดโดยองค์กรเพื่อความโปร่งใสนานาชาติ (Transparency International – IT) พบว่า ผลคะแนนของประเทศไทยระหว่างปี 2555-2558 อยู่ที่ 35-38 คะแนน จากคะแนนเต็ม 100 โดยในปี 2558 อยู่อันดับที่ 76 จาก 168 ประเทศทั่วโลก และเป็นอันดับที่ 3 ในประเทศอาเซียนรองจากประเทศสิงคโปร์และประเทศมาเลเซีย และล่าสุดพบว่าผลคะแนนของประเทศไทยปี 2559 ลดลง 3 คะแนน จากปี 2558 ได้ลำดับที่ 101 จาก 168 ประเทศ ซึ่งสามารถสะท้อนให้เห็นว่าประเทศไทยเป็นประเทศที่มีปัญหาการ คอร์รัปชันอยู่ในระดับสูง

 แม้ว่าในช่วงระยะที่ผ่านมา ประเทศไทยได้แสดงให้เห็นถึงความพยายามในการปราบปรามการป้องกันการทุจริต ไม่ว่าจะเป็น การเป็นประเทศภาคีภายใต้อนุสัญญาสหประชาชาติว่าด้วยการต่อต้านการทุจริต (United Nations Convention Against Corruption-UNCAC) พ.ศ. 2546 การจัดตั้งองค์กรตามรัฐธรรมนูญ โดยเฉพาะอย่างยิ่งคณะกรรมการป้องกันปราบปรามการทุจริตแห่งชาติได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ แต่ปัญหาการทุจริตในประเทศไทยไม่ได้มีแนวโน้มที่ลดน้อยถอยลง สาเหตุที่ทำให้การทุจริตเป็นปัญหาที่สำคัญของสำคัญไทยประกอบด้วยปัจจัยทางด้านพื้นฐานโครงสร้างสังคม ซึ่งเป็นสังคมที่ตั้งอยู่บนพื้นฐานความสัมพันธ์แนวดิ่ง (Vertical Relation) หรืออีกนัยหนึ่งคือพื้นฐานของสังคมอุปถัมภ์ที่ทำให้สังคมไทยยึดติดกับการช่วยเหลือเกื้อกูลกัน โดยเฉพาะในหมู่ญาติพี่น้องและพวกพ้อง ยึดติดกับกระแสบริโภคนิยม วัตถุนิยม ติดความสบาย ยกย่องคนที่มีเงินและมีอำนาจ คนไทยบางส่วนมองว่าการทุจริตคอรัปชั่นเป็นเรื่องปกติที่ยอมรับได้ ซึ่งนับได้ว่าเป็นปัญหาที่ฝังรากลึกในสังคมไทยมาตั้งแต่อดีตหรือกล่าวได้ว่าเป็นส่วนหนึ่งของค่านิยมและวัฒนธรรมไทยไปแล้ว ผนวกกับปัจจัยทางด้านการทำงานที่ไม่ได้บูรณาการความร่วมมือของทุกภาคส่วนไว้ด้วยกัน จึงส่งผลให้การทำงานของกลไกหรือความพยายามที่ได้กล่าวมาข้างต้นไม่สามารถทำได้อย่างเต็มศักยภาพ ขาดความเข้มแข็ง

 ปัจจุบันยุทธศาสตร์ชาติว่าด้วยการป้องกันและปราบปรามการทุจริตที่ใช้อยู่เป็นฉบับที่ 3 เริ่มจากปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง

 หน่วยงานของรัฐตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาดไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานหลักออกเป็น 6 ยุทธศาสตร์ ดังนี้

 ยุทธศาสตร์ที่ ๑ สร้างสังคมที่ไม่ทนต่อการทุจริต

 ยุทธศาสตร์ที่ ๒ ยกระดับเจตจำนงทางการเมืองในการต่อต้านการทุจริต

 ยุทธศาสตร์ที่ ๓ สกัดกั้นการทุจริตเชิงนโยบาย

 ยุทธศาสตร์ที่ ๔ พัฒนาระบบป้องกันการทุจริตเชิงรุก

 ยุทธศาสตร์ที่ ๕ ปฏิรูปกลไกและกระบวนการการปราบปรามการทุจริต

 ยุทธศาสตร์ที่ ๖ ยกระดับคะแนนดัชนีการรับรู้การทุจริต (Corruption Perceptions Index :CPI) ของประเทศไทย

 **3.วัตถุประสงค์ของการจัดทำแผน**

1. เพื่อยกระดับเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่น
2. เพื่อยกระดับจิตสำนึกรับผิดชอบในผลประโยชน์ของสาธารณะของข้าราชการฝ่ายการเมืองข้าราชการ

ฝ่ายบริหารบุคลากรขององค์กรปกครองส่วนท้องถิ่นรวมถึงประชาชนในท้องถิ่น

1. เพื่อให้การบริหารราชการขององค์กรปกครองส่วนท้องถิ่นเป็นไปตามหลักบริหารกิจการบ้านเมืองที่ดี

(Good Governance)

1. เพื่อส่งเสริมบทบาทการมีส่วนร่วม (people’s participation ) และตรวจสอบ (people’s

audit) ของภาคประชาชนในการบริหารกิจการขององค์กรปกครองส่วนท้องถิ่น

1. เพื่อพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการขององค์กร

ปกครองส่วนท้องถิ่น

**4.เป้าหมาย**

 ๑) ข้าราชการฝ่ายการเมือง ข้าราชการฝ่ายบริหาร บุคลากรขององค์กรปกครองส่วนท้องถิ่น รวมถึงประชาชนในท้องถิ่นมีจิตสำนึกและความตระหนักในการปฏิบัติหน้าที่ราชการให้บังเกิดประโยชน์สุขแก่ประชาชนท้องถิ่น ปราศจากการก่อให้เกิดข้อสงสัยในการประพฤติปฏิบัติตามมาตรการจริยธรรม การขัดกันแห่งผลประโยชน์และแสวงประโยชน์โดยมิชอบ

 ๒) เครื่องมือ/มาตรการการปฏิบัติงานที่สามารถป้องกันปัญหาเกี่ยวกับการทุจริตและประพฤติ มิชอบของข้าราชการ

 ๓) โครงการ / กิจกรรม / มาตรการที่สนับสนุนให้สาธารณะและภาคประชาชนเข้ามามีส่วนร่วมและตรวจสอบการปฏิบัติหรือบริหารราชการขององค์กรปกครองส่วนท้องถิ่น

 ๔) กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่นที่มีเข้มแข็งในการตรวจสอบ ควบคุมและถ่วงดุลการใช้อำนาจอย่างเหมาะสม

 ๕) องค์กรปกครองส่วนท้องถิ่นมีแผนงานที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วน

**5.ประโยชน์ของการจัดทำแผน**

 ๑) ข้าราชการฝ่ายการเมือง ข้าราชการฝ่ายบริหาร บุคลากรขององค์ปกครองส่วนท้องถิ่นรวมถึงประชาชนในท้องถิ่นมีจิตสำนึกรักท้องถิ่นของตนเอง อันจะนำมาซึ่งการสร้างค่านิยม และอุดมการณ์ในการต่อต้านการทุจริต ( Anti –Corruption ) จากการปลูกฝังหลักคุณธรรม จริยธรรม หลักธรรมาภิบาล รวมถึงหลักเศรษฐกิจพอเพียงที่สามารถนำมาประยุกต์ใช้ในการทำงานและชีวิตประจำวัน

 ๒) องค์กรปกครองส่วนท้องถิ่นสามารถบริหารราชการเป็นไปตามหลักบริหารกิจการบ้านเมืองที่ดี

(Good Governance) มีความโปร่งใส เป็นธรรมและตรวจสอบได้

 ๓) ภาคประชาชนมีส่วนร่วมตั้งแต่ร่วมคิด ร่วมทำ ร่วมตัดสินใจรวมถึงร่วมตรวจสอบในฐานะพลเมืองที่มีจิตสำนึกรักท้องถิ่น อันจะนำมาซึ่งการสร้างเครือข่ายภาคประชาชนที่มีความเข้มแข็งในการเฝ้าระวังการทุจริต

 ๔) สามารถพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่นทั้งจากภายในและภายนอกองค์กรที่มีความเข้มแข็งในการเฝ้าระวังการทุจริต

 ๕) องค์กรปกครองส่วนท้องถิ่นมีแนวทางการบริหารราชการที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วนให้เป็นองค์กรปกครองส่วนท้องถิ่นต้นแบบ ด้านการป้องกันการทุจริต อันจะส่งผลให้ประชาชนในท้องถิ่นเกิดความภาคภูมิใจและให้ความร่วมมือกันเป็นเครือข่ายในการเฝ้าระวังการทุจริตที่เข้มแข็งอย่างยั่งยืน

**แผนปฏิบัติการป้องกันการทุจริต 4 ปี**

 **(พ.ศ. 2561 – 2564)**

**ขององค์การบริหารส่วนตำบลกุตาไก้**

…………………..

**ส่วนที่ 2 แผนปฏิบัติการป้องกันการทุจริต**

|  |  |  |  |  |  |  |
| --- | --- | --- | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี 2561** | **ปี 2562** | **ปี 2563** | **ปี 2564** |
| **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** |
| 1การสร้างสังคมที่ไม่ทนต่อการทุจริต | 1.1การสร้างจิตสำนึกและความตระหนักแก่บุคลากรทั้งข้าราชการ การเมือง ฝ่ายบริหาร ข้าราชการเมือง ฝ่ายสภาท้องถิ่น | 1.1.1(1) โครงการพัฒนาคุณธรรมจริยธรรม1.1.1(2) โครงการส่งเสริมคุณธรรมและจริยธรรมในการป้องกันการทุจริต1.1.2(2)โครงการฝึกอบรมด้านคุณธรรมและจริยธรรม1.1.2(1)มาตรการส่งเสริมการปฏิบัติงานตามประมวลจริยธรรมของอบต.กุตาไก้1.1.2(3)มาตรการ”เสริมสร้าง องค์ความรู้ด้านการต่อต้านการทุจริต”1.1.3(1)มาตรการ”จัดทำคู่มือ การป้องกันผลประโยชน์ทับซ้อน”1.1.3(2)มาตรการ”จัดทำประมวลจริยธรรมของข้าราชการอบต.กุตาไก้1.1.3(3) กิจกรรมให้ความรู้ เรื่อง ผลประโยชน์ทับซ้อนให้กับบุคลากรของอบต.กุตาไก้ | --20,000----- | --20,000----- | --20,000----- | --20,000----- |
|  | 1.2 การสร้างจิตสำนึกและความตระหนักแก่ทุกภาคส่วนในท้องถิ่น |  1.โครงการรักน้ำ รักป่า รักษาแผ่นดินของ อบต.กุตาไก้2.โครงการหน้าบ้านส่วยหลังบ้านส่วน3.โครงการฝึกอบรมทำขนมไทย4.โครงการฝึกอบรมเกษตรอินทรีย์ | 30,00050,00030,00030,000 | 30,00050,00030,00030,000 | 30,00050,00030,00030,000 | 30,00050,00030,00030,000 |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี 2561** | **ปี 2562** | **ปี 2563** | **ปี 2564** |
| **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** |
|  | 1.3 การสร้างจิตสำนึกและความตระหนักแก่เด็กและเยาวชน | 1.3.1(1)โครงการศูนย์พัฒนาครอบครัว1.3.1(2)โครงการสร้างภูมิคุ้มกันทางสังคมให้เด็กและเยาวชน กิจกรรม โตไปไม่โกง1.3.1(3) กิจกรรมการประกวดคำขวัญต่อต้านการทุจริต1.3.1(4) โครงการสร้างภูมิคุ้มกันทางสังคมให้เด็กและเยาวชน (กิจกรรมส่งเสริมการเรียนรู้ปรัชญาเศรษฐกิจพอเพียง | 30,000-20,00010,000 | 30,000-20,00010,000 | 30,000-20,00010,000 | 30,000-20,00010,000 |
| **มิติที่ 1** | **รวม** | **10 โครงการ 10 มาตรการ****2 กิจกรรม** | **220,000** | **220,000** | **220,000** | **220,000** |
| 2.การบริหารราชการเพื่อป้องกันการทุจริต | 2.1 แสดงเจตจำนงทางการเมืองในการต่อต้านการทุจริตของผู้บริหาร | 2.1(1) มาตรการจัดทำประกาศเจตจำนงต่อต้านการทุจริตของผู้บริหารองค์การปกครองส่วนท้องถิ่น | - | - | - | - |
|  | 2.2มาตรการสร้างความโปร่งใสในการปฏิบัติราชการ | 2.2.1 (1)มาตรการออกคำสั่งมอบหมายของนายกองค์กรปกครองส่วนท้องถิ่น ปลัดองค์กรปกครองส่วนท้องถิ่นและหัวหน้าส่วนราชการ 2.2.1(2)กิจกรรม สร้างความโปร่งใสในการพิจารณาเลื่อนขั้นเงินเดือน2.2.2(1) กิจกรรม ควบคุมการเบิกจ่ายเงินตามข้อบัญญัติ | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี 2561** | **ปี 2562** | **ปี 2563** | **ปี 2564** |
| **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** |
|  |  | งบประมาณรายจ่ายประจำปี2.2.2(2) กิจกรรมสร้างความโปร่งใสในการใช้จ่ายเงินงบประมาณ2.2.2(3) กิจกรรมการพัฒนาแผนและกระบวนการจัดหาพัสดุ2.2.2(4) โครงการเผยแพร่ข้อมูลข่าวสารด้านการจัดซื้อ-จัดจ้าง2.2.3(1) กิจกรรมการจัดบริการสาธารณะและการบริการประชาชนเพื่อให้เกิดความพึงพอใจแก่ประชาชนโดยทัดเทียมกันและไม่เลือกปฏิบัติ2.2.3(2) โครงการจ้างสำรวจความพึงพอใจของผู้รับบริการ2.2.3(2) กิจกรรมการใช้บัตรคิวในการติดต่อราชการ2.2.3(3) มาตรการ ยกระดับคุณภาพการบริการประชาชน | ------- | ------- | ------- | ------- |
|  | 2.3 มาตรการการใช้ดุลยพินิจและใช้อำนาจหน้าที่ให้เป็นไปตามหลักการบริหารกิจการบ้านเมืองที่ดี | 2.3.1(1) กิจกรรมลดขั้นตอนและอำนวยความสะดวกและตอบสนองความต้องการของประชาชน”2.3.1(2)โครงการลดขั้นตอนและระยะเวลาการปฏิบัติราชการ2.3.2(1) มาตรการการมอบอำนาจอนุมัติ อนุญาต สั่งการเพื่อลดขั้นตอนการปฏิบัติราชการ2.3.2(2) มาตรการมอบอำนาจของนายก อบต.กุตาไก้ | ---- | ---- | ---- | ---- |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี 2561** | **ปี 2562** | **ปี 2563** | **ปี 2564** |
| **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** |
|  |  | 2.3.2(3) มอบอำนาจเจ้าพนักงานท้องถิ่นตามพระราชบัญญัติควบคุมอาคาร พ.ศ.25222.3.2(4) มาตรการการออกคำสั่งมอบหมายของนายกอบต. ปลัด อบต.และหัวหน้าส่วนราชการ | -- | -- | -- | -- |
|  | 2.4 การเชิดชูเกียรติแก่หน่วยงาน/บุคลากรในการดำเนินกิจการการประพฤติปฏิบัติตนให้เป็นที่ประจักษ์ | 2.4.1(1) โครงการวันสตรีสากลของ อบต.กุตาไก้2.4.1(2) กิจกรรมยกย่องเชิดชูเกียรติหน่วยงาน/บุคคลที่ประพฤติปฏิบัติตนให้เป็นที่ประจักษ์ | 30,00020,000 | 30,00020,000 | 30,00020,000 | 30,00020,000 |
|  | 2.5 มาตรการจัดการในกรณีได้ทราบหรือรับแจ้งหรือตรวจสอบพบการทุจริต | 2.5.1(1)มาตรการ”จัดทำข้อตกลงการปฏิบัติราชการ”2.5.1(2) กิจกรรม การจัดทำข้อตกลงการปฏิบัติราชการของ อบต.กุตาไก้2.5.2(1)มาตรการ”ให้ความร่วมมือกับหน่วยงานตรวจสอบ ทั้งภาครัฐและองค์กรอิสระ”2.5.3(1)มาตรการ”แต่งตั้งผู้รับผิดชอบเกี่ยวกับเรื่องร้องเรียน”2.5.3(2)มาตรการ ดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ของ อบต.กุตาไก้ว่าทุจริตและปฏิบัติราชการตามอำนาจหน้าที่โดยมิชอบ | ----- | ----- | ----- | ----- |
| **มิติที่2** | **รวม** | **4 โครงการ 10 มาตรการ 9 กิจกรรม**  | **50,000** | **50,000** | **50,000** | **50,000** |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี 2561** | **ปี 2562** | **ปี 2563** | **ปี 2564** |
| **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** |
| 3. การส่งเสริมการมีส่วนร่วมของประชาชน | 3.1จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน | 3.1.1(1)มาตรการปรับปรุงศูนย์ข้อมูลข่าวสารของ อบต.กุตาไก้ให้มีประสิทธิภาพมากยิ่งขึ้น3.1.1(2)โครงการอบรมให้ความรู้ตาม พ.ร.บ.ข้อมูลข่าวสารของราชการ พ.ศ.25403.1.2(1)มาตรการ”เผยแพร่ข้อมูลข่าวสารที่สำคัญและหลากหลาย”(ข้อมูลการจัดซื้อ จัดจ้างแผนพัฒนา ข้อมูลรายงานทางการเงิน ข้อบัญญัติงบประมาณรายจ่ายประจำปี รายจ่ายประจำปี รายงานผลการดำเนินฯลฯ)3.1.3(1)มาตรการ”จัดให้มีช่องทางที่ให้ประชาชนเข้าถึงข้อมูลข่าวสารของอบต.กุตาไก้”(website/Facebook/ศูนย์ข้อมูลข่าวสาร/เสียงตามสาย/รถประชาสัมพันธ์ /วิทยุ/ วารสาร/ป้ายประชาสัมพันธ์/รายงานผลการดำเนินงานฯลฯ)3.1.3(1) โครงการสื่อประชาสัมพันธ์ | -20,000--10,000 | -20,000--10,000 | -20,000--10,000 | -20,000--10,000 |
|  | 3.2การรับฟังความคิดเห็นการรับและตอบสนองเรื่องร้องเรียน/ร้องทุกข์ของประชาชน | 3.2.1(1) โครงการจัดประชาคมแผนชุมชน3.2.1(2) ดำเนินงานศูนย์รับเรื่องร้องทุกข์ อบต.กุตาไก้3.2.1(4)มาตรการกำหนดขั้นตอนการร้องเรียน/ร้องทุกข์ ขององค์การบริหารส่วนตำบลกุตาไก้ | 20,000-- | 20,000-- | 20,000-- | 20,000-- |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี 2561** | **ปี 2562** | **ปี 2563** | **ปี 2564** |
| **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** |
|  |  | 3.2.2(1)มาตรการกำหนดช่องทางร้องเรียน/ร้องทุกข์ที่”จัดให้มีเข้าถึงง่ายและหลากหลาย”3.2.2(2) โครงการ อบต.เคลื่อนที่3.2.3(1)มาตรการ”รายงานผลความก้าวหน้าเรื่องร้องเรียนให้ผู้ร้องทราบ”3.2.3(2) มาตรการแก้ไขเหตุเดือดร้อนรำคาญ ด้านการสาธารณสุขและสิ่งแวดล้อม | -30,000-- | -30,000-- | -30,000-- | -30,000-- |
|  | 3.3การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น | 3.3.1(1) มาตรการแต่งตั้งคณะกรรมการสนับสนุนการจัดทำแผนพัฒนา อบต.กุตาไก้3.3.1(2) ประชุมประชาคมหมู่บ้านและประชาคมตำบล ประจำปี3.3.2(1) มาตรการแต่งตั้งตัวแทนประชาคมเข้าร่วมเป็นคณะกรรมการตรวจรับงานจ้าง3.3.2(2) การส่งเสริมและสนับสนุนการจัดทำแผนชุมชน 3.3.3(1) กิจกรรมการประเมินผลการปฏิบัติราชการ3.3.3(1) มาตรการการตรวจสอบโดยคณะกรรมการประเมินผลการปฏิบัติตามหลักเกณฑ์และวิธีการบริหารกิจการบ้านเมืองที่ดี | -10,000---- | -10,000---- | -10,000---- | -10,000---- |
| **มิติที่ 3** | **รวม** | **12 มาตรการ 4 โครงการ** | **90,000** | **90,000** | **90,000** | **90,000** |
| 4.การเสริมสร้างและปรับปรุงกลไกในการตรวจสอบการปฏิบัติราชการขององค์กร | 4.1มีการจัดวางระบบและรายงานการควบคุมภายในตามที่คณะกรรมการตรวจเงินแผ่นดินกำหนด | 4.1.1(1)โครงการจัดทำแผนการตรวจสอบภายในประจำปี4.1.1(2) โครงการจัดทำรายงานการควบคุมภายใน4.1.2(1)กิจกรรมติดตามประเมินผลการควบคุมภายใน4.1.2(3) มาตรการติดตาม | --- | --- | --- | --- |
| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี 2561** | **ปี 2562** | **ปี 2563** | **ปี 2564** |
| **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** |
| ปกครองส่วนท้องถิ่น | 4.2การสนับสนุนให้ภาคประชาชนมีส่วนร่วมตรวจสอบการปฏิบัติหรือการบริหารราชการตามช่องทางที่สามารถดำเนินการได้ | ประเมินผลระบบควบคุมภายใน อบต.กุตาไก้4.2.1(1) มาตรการสนับสนุนการตรวจสอบโดยภาคประชาชน(People’s audit)”(ศูนย์ข้อมูลข่าวสาร/website/social media/,วารสาร/รายงานผลการดำเนินงาน/ป้ายประชาสัมพันธ์/4.2.2(2)กิจกรรมการรายงานผลการใช้จ่ายเงินให้ประชาชนได้รับทราบ4.2.2(3) กิจกรรมการมีส่วนร่วมของประชาชนในการตรวจสอบการตรวจรับ การจ่ายและการใช้ประโยชน์ทรัพย์สินของ อบต.กุตาไก้4.2.3(1) กิจกรรมการจัดหาคณะกรรมการจัดซื้อจัดจ้างจากตัวแทนตัวแทนชุมชน4.2.3(2)โครงการอบรมกรรมการตรวจการจ้าง | ----20,000 | ----20,000 | ----20,000 | ----20,000 |
|  | 4.3 การส่งเสริมบทบาทการตรวจสอบของสภาท้องถิ่น | 4.3.1(1)โครงการอบรมให้ความรู้ด้านระเบียบ กฎหมายท้องถิ่น4.3.1(2)กิจกรรมการส่งเสริมและพัฒนาศักยภาพสมาชิกสภาท้องถิ่น4.3.2(1)กิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร4.3.2(2)กิจกรรมการมีส่วนร่วมในการปฏิบัติงานของสมาชิกสภาอบต.กุตาไก้ | 20,00050,00050,000- | 20,00050,00050,000- | 20,00050,00050,000- | 20,00050,00050,000- |
|  | 4.4 เปลี่ยนแปลงเป็นเสริมพลังการมีส่วนร่วมของชุมชน(Community)และบูรณาการทุกภาคส่วนเพื่อต่อต้านการทุจริต | 4.4.1(1)มาตรการเฝ้าระวังการคอร์รัปชั่นโดยประชาชน4.4.1(1) กิจกรรมการติดป้ายประชาสัมพันธ์กรณีพบเห็นการทุจริต | -10,000 | -10,000 | -10,000 | -10,000 |
| **มิติที่ 4** | **รวม** | **8 กิจกรรม 2 มาตรการ 5 โครงการ** | **150,000** | **150,000** | **150,000** | **150,000** |

**แผนปฏิบัติการป้องกันการทุจริต 4 ปี**

 **(พ.ศ. 2561 – 2564)**

**ขององค์การบริหารส่วนตำบลกุตาไก้**

**ส่วนที่ 3 รายละเอียดโครงการ/กิจกรรม/มาตรการ**

**มิติที่ 1 โครงการที่ 1.1.1**

# **ชื่อโครงการ โครงการอบรมคุณธรรมและจริยธรรมของคณะผู้บริหาร สมาชิกสภา และพนักงานขององค์การบริหารส่วนตำบลกุตาไก้**

**๑. หลักการและเหตุผล**

ด้วย องค์กรปกครองส่วนท้องถิ่น เป็นผู้ที่มีบทบาทสำคัญและเป็นกลไกหลักของประเทศในการให้บริการสาธารณะ เพื่อตอบสนองความต้องการของประชาชนในท้องถิ่น ทั้งยังมีหน้าที่และความรับผิดชอบสำคัญในอันที่จะบำบัดทุกข์บำรุงสุข และสร้างคุณภาพชีวิตที่ดีให้แก่ประชาชนในท้องถิ่น โดยให้สอดคล้องกับนโยบายของรัฐบาลและท้องถิ่น ดังนั้น การที่ประชาชนในแต่ละท้องถิ่นจะมีความเป็นอยู่ที่ดีมีความสุขหรือไม่ จึงขึ้นอยู่กับการประพฤติปฏิบัติของคณะผู้บริหารและพนักงานขององค์กรปกครองส่วนท้องถิ่นทุกคน หากคณะผู้บริหารและพนักงานขององค์กรปกครองส่วนท้องถิ่นเป็นผู้มีคุณธรรม ปฏิบัติตนอยู่ในกรอบจริยธรรม เป็นผู้มีจิตสำนึกที่จะตอบสนองคุณแผ่นดินด้วยการกระทำทุกสิ่ง เพื่อคุณประโยชน์ของประชาชนและประเทศชาติ

เพื่อให้สอดคล้องกับพระราชกฤษฏีกาว่าด้วยหลักเกณฑ์และวิธีการบริหารจัดการบ้าน
เมืองที่ดี พ.ศ.๒๕๔๖ ได้กำหนดหลักเกณฑ์ในการสร้างความโปร่งใสในการปฏิบัติหน้าที่ของเจ้าหน้าที่ รณรงค์และส่งเสริมค่านิยมเรื่องความซื่อสัตย์ แก้กฎระเบียบที่เอื้อต่อการทุจริต ใช้วิธีการบริหารงานบุคคลตามระบบคุณธรรมอย่างเคร่งครัด ปฏิบัติตามมาตรการบริหารจัดการบ้านเมืองและสังคมที่ดี ส่งเสริมให้ผู้บังคับบัญชาปฏิบัติตนเป็นแบบอย่าง ประกอบกับอนุสนธิคณะกรรมการมาตรฐานการบริหารงานบุคคลส่วนท้องถิ่น (ก.ถ.) ได้กำหนดมาตรฐานทางคุณธรรมและจริยธรรมข้าราชการ พนักงาน และลูกจ้างขององค์กรปกครองส่วนท้องถิ่น ซึ่งได้ประมวลขึ้นจากข้อเสนอแนะของผู้บริหารท้องถิ่น สมาชิกสภาท้องถิ่น ข้าราชการหรือพนักงานส่วนท้องถิ่น ลูกจ้างในองค์กรปกครองส่วนท้องถิ่น และประชาชนผู้รับบริการจากองค์กรปกครองส่วนท้องถิ่น โดยมีวัตถุประสงค์เพื่อให้ข้าราชการ พนักงาน และลูกจ้างขององค์กรปกครองส่วนท้องถิ่นโดยทั่วไปใช้เป็นหลักการและแนวทางปฏิบัติ เพื่อเป็นเครื่องกำกับความประพฤติของตน ได้แก่

๑. พึงดำรงตนให้ตั้งมั่นในศีลธรรม ปฏิบัติหน้าที่ด้วยความซื่อสัตย์ สุจริต เสียสละ และมีความรับผิดชอบ

๒. พึงปฏิบัติหน้าที่อย่างเปิดเผย โปร่งใส พร้อมให้ตรวจสอบ

๓. พึงให้บริการด้วยความเสมอภาค สะดวก รวดเร็ว มีอัธยาศัยไมตรี โดยยึดประโยชน์ของประชาชนเป็นหลัก

๔. พึงปฏิบัติหน้าที่โดยยึดผลสัมฤทธิ์ของงานอย่างคุ้มค่า

๕. พึงพัฒนาทักษะ ความรู้ ความสามารถ และตนเองให้ทันสมัยอยู่เสมอ

ซึ่งองค์การบริหารส่วนตำบลกุตาไก้ ได้ยึดถือเป็นแนวทางสำหรับประพฤติตนและ
เป็นหลักการในการปฏิบัติงาน

ดังนั้น เพื่อเป็นการพัฒนาจิตใจและเพื่อพัฒนาบุคลากรในสังกัด สามารถนำหลักคุณธรรม จริยธรรมไปพัฒนาคุณภาพชีวิตในประจำวัน และประยุกต์ใช้ในการทำงานได้อย่างเหมาะสม องค์การบริหารส่วนตำบลกุตาไก้ จึงได้จัดทำโครงการ ฯ นี้ขึ้นมา

**๒. วัตถุประสงค์**

๒.๑ เพื่อปลูกฝังคุณธรรม จริยธรรม ให้กับคณะผู้บริหารสมาชิกสภา และพนักงานขององค์การบริหารส่วนตำบลกุตาไก้ ได้นำหลักคุณธรรม จริยธรรม ไปพัฒนาคุณภาพชีวิตและการทำงานได้อย่างเหมาะสม

๒.๒ เพื่อให้คณะผู้บริหาร , สมาชิกสภา , พนักงานส่วนตำบล , พนักงานจ้าง , ครู และผู้ช่วยครูผู้ดูแลเด็ก ขององค์การบริหารส่วนตำบลกุตาไก้ เกิดการเรียนรู้ในการอยู่ร่วมกัน มีความสัมพันธ์อันดีระหว่างกันและกัน รวมทั้งได้เปิดโลกทัศน์ในการศึกษาองค์ความรู้ใหม่ ๆ

๒.๓ เพื่อเผยแพร่หลักธรรมคำสอนของพระพุทธองค์ให้คงอยู่และสืบทอดต่อไป

**๓. เป้าหมาย**

คณะผู้บริหาร , สมาชิกสภา , พนักงานส่วนตำบล , พนักงานจ้าง , ครู และผู้ช่วยครูผู้ดูแลเด็ก

จำนวน ๘๗ คน

**๔. วิธีดำเนินการ**

๔.๑ วางแผนภายในองค์กรเพื่อหาแนวทางในการจัดอบรมและเสนอโครงการ

๔.๒ ติดต่อประสานวิทยากร

๔.๓ ดำเนินการฝึกอบรมตามโครงการ ฯ

๔.๔ ติดตามรายงานผลการดำเนินโครงการ ฯ ให้ผู้ที่เกี่ยวข้องทราบ

**๕. ระยะเวลาดำเนินการ**

ปีงบประมาณ ๒๕๖1-2564

**๖. สถานที่ดำเนินการ**

ห้องประชุมสภาองค์การบริหารส่วนตำบลกุตาไก้ อำเภอปลาปาก จังหวัดนครพนม

**๗. งบประมาณและแหล่งที่มา**

ตามข้อบัญญัติงบประมาณรายจ่ายประจำปีงบประมาณ 25๖1-2564 ขององค์การบริหารส่วนตำบล กุตาไก้ แผนงานบริหารทั่วไป ค่าใช้สอย เพื่อจ่ายในโครงการอบรมมาตรฐานคุณธรรมจริยธรรม จำนวน ๑๐,๐๐๐ บาท และโครงการอบรมผู้บริหาร สมาชิก อบต.พนักงานส่วนตำบล พนักงานจ้าง ลูกจ้าง ครูผู้ดูแลเด็ก ฯ คงเหลือ จำนวน ๑๘,๑๕๐ บาท มีค่าใช้จ่ายดังนี้

 1.ค่าอาหารว่างและเครื่องดื่มจำนวน ๘๗ คนๆละ 25 บาท  จำนวน ๒ มื้อ เป็นเงิน   ๔,๓๕๐ บาท

 2.ค่าอาหารกลางวัน จำนวน ๘๗ คนๆละ 70 บาท   จำนวน ๒ มื้อ เป็นเงิน   6,๐๙๐ บาท

  3.ค่าตอบแทนวิทยากร จำนวน ๑ วันจำนวน ๖ ซม.ๆละ ๖00 บาท  เป็นเงิน  3,600 บาท

 4.ค่าป้ายโครงการ เป็นเงิน    500 บาท

๕. สมุด,ปากกา,พร้อมชอง จำนวน ๘๗ ชุดละ ๒๕ บาท เป็นเงิน ๒,๑๗๕ บาท    รวมเป็นเงินทั้งสิ้น  16,715 บาท

 หมายเหตุ ทุกรายการสามารถถัวจ่ายได้ตามความเหมาะสม

**๘**. **ผู้รับผิดชอบโครงการ**

งานบริหารงานบุคคล สำนักงานปลัด อบต.กุตาไก้ อำเภอปลาปาก จังหวัดนครพนม

**๙.ประโยชน์ที่คาดว่าจะได้รับ**

๙.๑ คณะผู้บริหาร , สมาชิกสภา , พนักงานส่วนตำบล , พนักงานจ้าง , ครู และผู้ช่วยครูผู้ดูแลเด็ก

ขององค์การบริหารส่วนตำบลกุตาไก้ ได้นำหลักคุณธรรม จริยธรรม ไปพัฒนาคุณภาพชีวิตและการทำงานได้อย่างเหมาะสม

๙.๒ คณะผู้บริหาร , สมาชิกสภา , พนักงานส่วนตำบล , พนักงานจ้าง , ครู และผู้ช่วยครูผู้ดูแลเด็ก

ขององค์การบริหารส่วนตำบลกุตาไก้ เกิดการเรียนรู้ในการอยู่ร่วมกัน มีความสัมพันธ์อันดีระหว่างกันและกัน รวมทั้งได้เปิดโลกทัศน์ในการศึกษาองค์ความรู้ใหม่ๆ

# **มิติที่1 โครงการที่ 1.2.1 สร้างจิตสำนึกในการรักษาประโยชน์สาธารณะ**

**โครงการ “รักน้ำ รักษ์ป่า รักษาแผ่นดิน”**

**องค์การบริหารส่วนตำบลกุตาไก้ อำเภอปลาปาก จังหวัดนครพนม**

**1. ชื่อโครงการ**

โครงการ “รักน้ำ รักษ์ป่า รักษาแผ่นดิน”

**2. หลักการและเหตุผล**

เนื่องในโอกาสมหามงคลที่พระบาทสมเด็จพระเจ้าอยู่หัวเสด็จเถลิงถวัลย์ราชสมบัติ ครบ 70 ปี วันที่ 9 มิถุนายน 2559 และสมเด็จพระนางเจ้าฯ พระบรมราชินีนาถทรงเจริญพระชนมพรรษา 7 รอบ 84 พรรษา วันที่ 12 สิงหาคม 2559 รัฐบาล หน่วยงานภาครัฐ เอกชน องค์กร มูลนิธิ และประชาชนทุกหมู่เหล่าต่างมีความรู้สึกปีติยินดีและซาบซึ้งในพระมหากรุณาธิคุณอย่างหาที่สุดมิได้ที่ทั้งสองพระองค์ทรงมีต่อพสกนิกรชาวไทย ทั้งการทรงงานด้านการเกษตร การชลประทาน การบำบัดทุกข์บำรุงสุขแก่อาณาประชาราษฎรโดยเฉพาะในเรื่องทรัพยากรน้ำ พระบาทสมเด็จพระเจ้าอยู่หัวทรงให้ความสำคัญกับการอนุรักษ์และการใช้ประโยชน์จากทรัพยากรน้ำ โดยทรงมีพระราชดำรัส เมื่อวันที่ 17 มีนาคม 2539 “หลักสำคัญว่า...*ต้องมีน้ำ น้ำบริโภค และน้ำใช้ น้ำเพื่อการเพาะปลูกเพราะชีวีวิตอยู่ที่นั่น ถ้ามีน้ำ คนอยู่ได้ ถ้าไม่มีน้ำ คนอยู่ไม่ได้ ไม่มีไฟฟ้า คนอยู่ได้ แต่ถ้าไม่มีไฟฟ้า ไม่มีน้ำ คนอยู่ไม่ได้*...” ซึ่ง สมเด็จพระนางเจ้าฯ พระบรมราชินีนาถ ได้สนองงานพระบาทสมเด็จพระเจ้าอยู่หัวในการพัฒนาและอนุรักษ์ทรัพยากรน้ำ โดยทรงตั้งพระราชปณิธานว่า“*พระเจ้าอยู่หัวเป็นน้ำ ฉันจะเป็นป่า ป่าที่ถวายความจงรักภักดีต่อน้ำ พระเจ้าอยู่หัวสร้างอ่างเก็บน้ำ ฉันจะสร้างป่า*”

คณะรัฐมนตรี ได้มีมติเมื่อวันที่ 12 มกราคม 2559 เห็นชอบตามที่นายกรัฐมนตรีเสนอว่าในปี 2559 มี 2 โอกาสอันเป็นมหามงคล คือ วันที่ 9 มิถุนายน 2559 เป็นวันที่พระบาทสมเด็จพระเจ้าอยู่หัวเสด็จเถลิงถวัลย์ราชสมบัติ ครบ 70 ปี และวันที่ 12 สิงหาคม 2559 เป็นวันที่สมเด็จพระนางเจ้าฯ พระบรมราชินีนาถ ทรงเจริญพระชนมพรรษา 84 พรรษา จึงควรจัดให้มีกิจกรรมเฉลิมพระเกียรติเนื่องในโอกาสอันเป็นมหามงคลดังกล่าวทั้งในประเทศและต่างประเทศ เพื่อให้คนในชาติได้แสดงออกถึงความจงรักภักดีโดยพร้อมเพรียงกัน

 องค์การบริหารส่วนตำบลกุตาไก้ ซึ่งเป็นหน่วยงานภาครัฐที่อยู่ใกล้ชิดกับประชาชน ได้เล็งเห็นถึงความสำคัญในการแก้ไขปัญหาความเดือดร้อนของประชาชน ต่อสถานการณ์ภัยแล้งและอุทกภัยที่เกิดขึ้น จึงได้จัดทำโครงการ “รักน้ำ รักป่า รักษาแผ่นดิน” ประจำปี 2559 เพื่อเฉลิมพระเกียรติพระบาทสมเด็จพระเจ้าอยู่หัวเนื่องในโอกาสมหามงคลเสด็จเถลิงถวัลย์ราชสมบัติ ครบ 70 ปี 9 มิถุนายน 2559 และเฉลิมพระเกียรติสมเด็จพระนางเจ้าฯ พระบรมราชินีนาถเนื่องในโอกาสพระราชพิธีมหามงคลเฉลิมพระชนมพรรษา 84 พรรษา 12 สิงหาคม 2559 และเพื่อส่งเสริมให้ประชาชนได้มีส่วนร่วมในการแก้ไขปัญหาภาวะโลกร้อน การเพิ่มพื้นที่สีเขียว การอนุรักษ์ทรัพยากรป่าไม้ โดยการปลูกต้นไม้บริเวณพื้นที่สาธารณประโยชน์ ป่าชุมชน และที่ว่างเปล่าของหมู่บ้านและชุมชน

**๓. วัตถุประสงค์**

3.1 เพื่อเฉลิมพระเกียรติพระบาทสมเด็จพระเจ้าอยู่หัวเนื่องในโอกาสมหามงคลเสด็จเถลิงถวัลยราชสมบัติ ครบ 70 ปี 9 มิถุนายน 2559 และเฉลิมพระเกียรติสมเด็จพระนางเจ้าฯ พระบรมราชินีนาถเนื่องในโอกาสพระราชพิธีมหามงคลเฉลิมพระชนมพรรษา 84 พรรษา 12 สิงหาคม 2559

3.2 เพื่อสนองพระราชปณิธานของสมเด็จพระนางเจ้าฯ พระบรมราชินีนาถในการอนุรักษ์ทรัพยากรป่าไม้และแหล่งต้นน้ำลำธารของประเทศให้คงอยู่อย่างยั่งยืน และน้อมนำหลักการทรงงานด้านการอนุรักษ์ป่ามาปฏิบัติให้เกิดผลสัมฤทธิ์ผลที่เป็นรูปธรรม โดยการปลูกต้นไม้และดูแลพื้นที่ป่า

 3.3 เพื่อเป็นแหล่งต้นน้ำและพื้นที่ป่าฟื้นคืนสู่สภาพเดิม มีความอุดมสมบูรณ์

 3.4 เพื่อสร้างจิตสำนึกและส่งเสริมการมีส่วนร่วมของภาครัฐ ภาคเอกชน และภาคประชาชน ได้ตระหนักถึงความสำคัญของการอนุรักษ์ทรัพยากรป่าไม้และแหล่งน้ำ โดยร่วมกันฟื้นฟูและเพิ่มพื้นที่ผืนป่าสีเขียว

**๔. เป้าหมาย**

4.1 เป้าหมายเชิงปริมาณ

หน่วยงานทั้งภาครัฐ ภาคเอกชน นักเรียน นักศึกษา และประชาชนทั่วไป เข้าร่วมกิจกรรม จำนวน 8๐๐ คน

4.2 เป้าหมายเชิงคุณภาพ

 การเพิ่มพื้นที่สีเขียวในที่สาธารณประโยชน์ ป่าชุมชน และที่ว่างเปล่าในเขตองค์การบริหารส่วนตำบลกุตาไก้ ทั้ง 12 หมู่บ้าน

**๕. วิธีดำเนินการ**

 5.1 จัดทำโครงการ

 5.2 ประชุมวางแผนการดำเนินโครงการ

 5.3 ประสานงานหน่วยงานที่เกี่ยวข้อง จัดหาพันธ์กล้าไม้ เพื่อใช้ในโครงการฯ

 5.4 จัดเตรียมสถานที่ พื้นที่ เพื่อดำเนินกิจกรรม

 5.5 ประชาสัมพันธ์เชิญชวนหน่วยงานภาครัฐ องค์กรภาคเอกชน นักเรียน นักศึกษา กลุ่มพลังมวลชน และประชาชนในพื้นที่เข้าร่วมกิจกรรมปลูกต้นไม้ตามโครงการฯ

**๖. ระยะเวลาดำเนินการ**

  เดือนมิถุนายน - สิงหาคม พ.ศ. 2561-พ.ศ.2564

**๗. งบประมาณ**

 จากข้อบัญญัติงบประมาณรายจ่ายประจำปีงบประมาณ ๒๕๕9 องค์การบริหารส่วนตำบลกุตาไก้ จำนวน 30,0๐๐ บาท เพื่อจ่ายเป็นค่าใช้จ่ายในการดำเนินโครงการ “รักน้ำ รักป่า รักษาแผ่นดิน” ประจำปี 2559 เช่น ค่าจัดซื้อพันธุ์ไม้ ค่าจัดทำป้ายโครงการ และน้ำดื่ม เป็นต้น

**๘. สถานที่ดำเนินการ**

 บริเวณพื้นที่สาธารณประโยชน์ ป่าชุมชน และที่ว่างเปล่าของหมู่บ้าน/ชุมชน ในเขตองค์การบริหารส่วนตำบลกุตาไก้

**๙. ผู้รับผิดชอบโครงการ**

9.1 งานสวัสดิการและพัฒนาชุมชน สำนักงานปลัดองค์การบริหารส่วนตำบลกุตาไก้

9.2 หมู่บ้านและชุมชน ในเขตพื้นที่องค์การบริหารส่วนตำบลกุตาไก้ ทั้ง 12 หมู่บ้าน

**๑๐. ผลที่คาดว่าจะได้รับ**

 10.1 ประชาชนสำนึกในพระมหากรุณาธิคุณของพระบาทสมเด็จพระเจ้าอยู่หัว และสมเด็จ พระนางเจ้าฯ พระบรมราชินีนาถที่ทรงห่วงใจทรัพยากรธรรมชาติ ต้นน้ำลำธาร และทรัพยากรป่าไม้

 10.2 สามารถเพิ่มพื้นที่สีเขียวในที่สาธารณประโยชน์และป่าชุมชน เพิ่มมากขึ้น

10.3 ช่วยลดภาวะโลกร้อน ตลอดจนภัยพิบัติทางธรรมชาติต่างๆ

10.4 ประชาชนตระหนักถึงความสำคัญของการอนุรักษ์ทรัพยากรน้ำและป่าไม้ นำไปสู่การดูแลรักษาความสมดุลของผืนแผ่นดินเพื่อประโยชน์สุขของประชาชนอย่างยั่งยืนสืบไป

**มิติที่ 1 โครงการที่ 1.2.1**

โครงการ “หน้าบ้านสวย หลังบ้านสวน ตามแนวทางหลักปรัชญาเศรษฐกิจพอเพียง”

ประจำปีงบประมาณ พ.ศ. 2561-พ.ศ.2564

องค์การบริหารส่วนตำบลกุตาไก้ อำเภอปลาปาก จังหวัดนครพนม

1. ชื่อโครงการ โครงการ “หน้าบ้านสวย หลังบ้านสวน ตามแนวทางหลักปรัชญาเศรษฐกิจพอเพียง”

ประจำปีงบประมาณ พ.ศ. 25661-พ.ศ.2564

2. หลักการและเหตุผล

 “เศรษฐกิจพอเพียง” เป็นแนวพระราชดำริในพระบาทสมเด็จพระเจ้าอยู่หัว ที่พระราชทานมานานกว่า ๓๐ ปีเป็นแนวคิดที่ตั้งอยู่บนรากฐานของวัฒนธรรมไทย เป็นแนวทางการพัฒนาที่ตั้งบนพื้นฐานของทางสายกลาง และความไม่ประมาท คำนึงถึงความพอประมาณ ความมีเหตุผล การสร้างภูมิคุ้มกันในตัวเอง ตลอดจนใช้ความรู้และคุณธรรม เป็นพื้นฐานในการดำรงชีวิต ที่สำคัญจะต้องมี “สติ ปัญญา และความเพียร” ซึ่งจะนำไปสู่ “ความสุข” ในการดำเนินชีวิตอย่างแท้จริง พระบาทสมเด็จพระเจ้าอยู่หัว ทรงเข้าพระราชหฤทัยในความเป็นไปของเมืองไทย และคนไทยอย่างลึกซึ้ง และกว้างไกล ได้ทรงวางรากฐานในการพัฒนาชนบท และช่วยเหลือประชาชนให้สามารถพึ่งตนเองได้มีความ "พอมีพอกิน" และมีความอิสระที่จะอยู่ได้โดยไม่ต้องติดยึดอยู่กับเทคโนโลยี และความเปลี่ยนแปลงของกระแสโลกาภิวัฒน์ ทรงวิเคราะห์ว่า หากประชาชนพึ่งตนเองได้แล้วก็จะมีส่วนช่วยเหลือเสริมสร้างประเทศชาติโดยส่วนรวมได้ในที่สุด ดังพระราชดำริพระบาทสมเด็จพระเจ้าอยู่หัว“…การพัฒนาประเทศจำเป็นต้องทำตามลำดับขั้น ต้องสร้างพื้นฐานคือ ความพอมี พอกิน พอใช้ของประชาชนส่วนใหญ่เบื้องต้นก่อน โดยใช้วิธีการและอุปกรณ์ที่ประหยัดแต่ถูกต้องตามหลักวิชาการ เมื่อได้พื้นฐานความมั่นคงพร้อมพอสมควร และปฏิบัติได้แล้ว จึงค่อยสร้างค่อยเสริมความเจริญ และฐานะทางเศรษฐกิจขั้นที่สูงขึ้นโดยลำดับต่อไป...” (พระราชดำรัส ๑๘ กรกฎาคม ๒๕๑๗)

 การพัฒนาตามหลักเศรษฐกิจพอเพียง คือ การพัฒนาที่ตั้งอยู่บนพื้นฐานของทางสายกลางและความไม่ประมาท โดยคำนึงถึงความพอประมาณ ความมีเหตุผล การสร้างภูมิคุ้มกันที่ดีในตัว ตลอดจนใช้ความรู้ความรอบคอบและคุณธรรมประกอบการวางแผน การตัดสินใจ และการกระทำ การมีชีวิตอยู่อย่างพออยู่ พอกิน มีอาหารมีพืชผักปลอดสารพิษสำหรับบริโภค สุขภาพก็ดีตามตลอดจนคุณภาพชีวิตก็ดีขึ้นด้วย มีรายได้เลี้ยงครอบครัวให้มีสุขและความอบอุ่นในครัวเรือน ไม่ต้องอพยพไปทำงานที่อื่น เรียกได้ว่า พออยู่ พอกินอย่างพอเพียง ด้วยเทคโนโลยีง่ายๆ แบบพื้นบ้านเป็นเทคโนโลยีตามแนวพระราชดำริ เพื่อมุ่งช่วยเหลือราษฎรให้พ้นจากความยากไร้ทั้งปวง กล่าวคือเป็นสังคมที่พึ่งพาตนเองได้ เป็นสังคมเอื้ออาทร ให้การพึ่งพาอาศัยซึ่งกันและกันเพื่อเป็นการเสริมสร้างสังคมและครอบครัวในชุมชนให้อบอุ่นแบบยั่งยืน

 ครอบครัวจัดเป็นหน่วยที่เล็กที่สุดของสังคม ซึ่งเป็นพื้นฐานของสังคมไทยที่เป็นจุดกำเนิดของความรักและความเชื่อมั่น ผลักดันให้สมาชิกในครอบครัวเป็นคนที่มีคุณภาพสร้างสรรค์สังคมให้น่าอยู่ จากหลายๆครอบครัวรวมกันเป็นชุมชน เป็นหมู่บ้าน หากทุกๆครอบครัวมีส่วนร่วมในการดูแลรักษาสภาพแวดล้อมให้เอื้ออำนวยต่อการมีสุขภาพที่ดี มีความปลอดภัยในสภาพชีวิตและทรัพย์สิน และมีสุขวิทยาส่วนบุคคลที่ถูกต้อง โดยทุกๆครอบครัวร่วมมือกันปรับปรุงบ้านเรือนให้สวยงาม น่าอยู่ การจัดสิ่งแวดล้อมของบ้านตนเองนั้น เป็นพื้นฐานการปรับปรุงสิ่งแวดล้อมของชุมชนและการมีส่วนร่วมในการพัฒนาชุมชนซึ่งเป็นจุดเริ่มต้นที่ดีในการพัฒนาด้านอื่นๆ ในสังคมอย่างต่อเนื่องต่อไป

 ดังนั้น เพื่อเป็นการพัฒนาคุณภาพชีวิตของครอบครัวในชุมชนตำบลกุตาไก้ ให้มีความอบอุ่นและดำรงชีพอยู่อย่างพอเพียง ลดรายจ่ายเพิ่มรายได้ให้คนในชุมชน ส่งเสริมกิจกรรมอันดีที่มีอยู่ในชุมชนให้เข้มแข็งอย่างยั่งยืน องค์การบริหารส่วนตำบลกุตาไก้ จึงได้จัดทำโครงการโครงการหน้าบ้านสวย หลังบ้านสวน ตามแนวทางหลักปรัชญาเศรษฐกิจพอเพียง ประจำปีงบประมาณ พ.ศ. 2560 ขึ้น โดยเริ่มต้นจากกลุ่มผู้นำชุมชน ที่เป็นครัวเรือนอาสาต้นแบบ เพื่อเป็นแกนนำในการถ่ายทอดความรู้และประสบการณ์ ขยายผลต่อครัวเรือนอื่นๆ ในหมู่บ้านและชุมชนต่อไป

**3. วัตถุประสงค์**

 3.1 เพื่อขับเคลื่อนนโยบายและยุทธศาสตร์ของการพัฒนาจังหวัดนครพนม ลงสู่หมู่บ้าน/ชุมชน อย่างเป็นรูปธรรม

 3.2 เพื่อรณรงค์ และขยายผลสู่การสร้างกระบวนการมีส่วนร่วมของประชาชน ในการดูแลรักษาสิ่งแวดล้อมและบูรณาการความร่วมมือในการจัดการสิ่งแวดล้อมของท้องถิ่น สอดคล้องหลักการของเมืองน่าอยู่อย่างยั่งยืน

 3.3 เพื่อสร้างครัวเรือน/หมู่บ้านนำร่อง และครัวเรือน/หมู่บ้านต้นแบบในการพึ่งพาตนเอง ลดรายจ่ายเพิ่มรายได้ ตามแนวทางเศรษฐกิจพอเพียง

 3.4 เพื่อส่งเสริมให้ครัวเรือนในชุมชน มีส่วนร่วมในการพัฒนาที่อยู่อาศัยของตนเองให้สะอาด สวยงาม น่าอยู่อาศัย ปราศจากมลพิษ ตลอดจนแหล่งเพาะพันธ์เชื้อโรคต่าง ๆ

 3.5 เพื่อส่งเสริมสนับสนุนความสมัครสมานสามัคคี ในรูปแบบประชารัฐ ระหว่างหน่วยงานราชการและภาคประชาชนตำบลกุตาไก้

**4. เป้าหมาย**

 **4.1 เป้าหมายเชิงพื้นที่**

 1) ดำเนินการในเขตพื้นที่องค์การบริหารส่วนตำบลกุตาไก้ ทั้ง 12 หมู่บ้าน

 2) ดำเนินการขยายผลสู่หน่วยงานราชการ สถานศึกษา ที่ตั้งอยู่ในพื้นที่ตำบลกุตาไก้

 **4.๒ เป้าหมายเชิงปริมาณ**

 ๑) ลดปริมาณขยะมูลฝอยในชุมที่สร้างผลกระทบต่อสิ่งแวดล้อม

 ๒) กลุ่มเป้าหมายผู้แทนครัวเรือนที่เข้าร่วมโครงการฯ ทั้งหมด 240 ครัวเรือน

 **4.3 เป้าหมายเชิงคุณภาพ**

 1) พื้นที่ของตำบลกุตาไก้ เกิดความสะอาด และมีความเป็นระเบียบเรียบร้อยของหมู่บ้าน ชุมชน ตำบล และสถานที่ราชการ

 2) ประชาชนมีคุณภาพชีวิตที่ดีขึ้น

  **4.4 เป้าหมายเชิงค่าใช้จ่าย**

 ๑) ลดค่าใช้จ่ายในการกำจัดขยะรวม (ที่ยังไม่ได้คัดแยก)

 2) เพิ่มรายได้จากการขายขยะรีไซเคิล และนำขยะกลับมาใช้ประโยชน์ใหม่ให้กับครัวเรือนต้นแบบ

 3) สามารถลดรายจ่ายและเพิ่มรายได้จากการปลูกพืชแบบผสมผสาน และการพึ่งพาตนเองได้

**5. พื้นที่ดำเนินการ**

พื้นที่ในเขตรับผิดชอบขององค์การบริหารส่วนตำบลกุตาไก้ ทั้ง 12 หมู่บ้าน

**6. ระยะเวลาดำเนินการ**

 ปีงบประมาณ พ.ศ. 2561 – พ.ศ. 2564

**7. ขั้นตอนและวิธีดำเนินการ**

|  |  |  |
| --- | --- | --- |
| **กิจกรรม** | **วันที่/เดือน/ปี** | **สถานที่ดำเนินการ** |
| - ประชุมคณะผู้บริหาร ผู้นำชุมชน ผู้นำท้องที่ เพื่อชี้แจงรายละเอียดโครงการ ฯ | ตุลาคม  | องค์การบริหารส่วนตำบลกุตาไก้ |
| - แต่งตั้งคณะกรรมการ เจ้าหน้าที่ รับผิดชอบแต่ละหมู่บ้าน | พฤศจิกายน |  |
| - ประชาสัมพันธ์ให้ครัวเรือน/หมู่บ้าน ทราบถึงโครงการ ฯ และประชาสัมพันธ์เข้าร่วมโครงการ | พฤศจิกายน  |  |
| - กิจกรรมการสร้างความเข้าใจกลุ่มครัวเรือนเป้าหมาย | ธันวาคม ถึงมีนาคม  | หมู่ที่ 1 - 12 |
| **การอบรมให้ความรู้**- การเกษตรทฤษฎีใหม่ ตามแนวพระราชดำริเศรษฐกิจพอเพียง- การพึ่งพาตนเองแบบยั่งยืน (เกษตร ๑ ไร่ ไม่ยากจน)- การบริหารจัดการตนเอง- การจัดทำบัญชีครัวเรือน- การลดรายจ่าย เพิ่มรายได้- กระบวนการสร้างการเรียนรู้- การสร้างเครือข่ายครัวเรือนอาสาต้นแบบ | มกราคม ถึงมีนาคม  | องค์การบริหารส่วนตำบลกุตาไก้ |
| **การปฏิบัติ**- กิจกรรมพัฒนาทำความสะอาด การคัดแยกขยะ และการเก็บขยะมูลฝอยตกค้างในหมู่บ้าน ชุมชน และตำบลจำนวน 5 ครั้ง | ธันวาคม ถึงสิงหาคม  | หน่วยงานราชการสถานศึกษาหมู่บ้าน ทั้ง 12 หมู่ |
| **การปฏิบัติ**- การดำเนินการตามแนวทางเศรษฐกิจพอเพียง- การปลูกพืชแบบผสมผสานและการพึ่งพาตนเอง- การจัดทำบัญชีครัวเรือน- การลดรายจ่ายและเพิ่มรายได้ | ธันวาคม ถึงกันยายน  | ผู้เข้าร่วมโครงการต้นแบบ ทั้ง 12 หมู่บ้าน |
| **กิจกรรม** | **วันที่/เดือน/ปี** | **สถานที่ดำเนินการ** |
| - การประเมินหมู่บ้านตามโครงการ “หน้าบ้านสวย หลังบ้านสวน ตามแนวทางหลักปรัชญาเศรษฐกิจพอเพียง”ประจำปีงบประมาณ พ.ศ. 2561-พ.ศ.2564 | มีนาคม ถึงมิถุนายน  | หมู่ที่ 1 - 12 |
| - ประชุมสรุปผลโครงการ | กันยายน  | องค์การบริหารส่วนตำบลกุตาไก้ |

**8. งบประมาณ**

จากข้อบัญญัติรายจ่ายประจำปีงบประมาณ พ.ศ. ๒๕61-พ.ศ.2564 ขององค์การบิหารส่วนตำบลกุตาไก้ จำนวน ( เก้าหมื่นห้าพันบาทถ้วน ) 95,0๐๐ บาท โดยมีค่าใช้จ่ายรายละเอียด ดังนี้

**8.1 กิจกรรมการอบรม และการสร้างความเข้าใจกลุ่มเป้าหมาย** **เป็นเงิน 44,000 บาท**

 เพื่อจ่ายเป็นค่าใช้จ่าย ดังนี้

(1) ค่าอาหารกลางวันผู้เข้าอบรม 12 หมู่บ้าน 360 คนๆ ละ 70 บาท 1 มื้อ จำนวน 25,200 บาท

 (2) ค่าอาหารว่างและเครื่องดื่มผู้เข้าอบรม 12 หมู่บ้าน จำนวน 360 คนๆ ละ

25 บาท 2 มื้อ จำนวน 18,000 บาท

(3) ค่าป้ายประชาสัมพันธ์โครงการ 1 ป้าย จำนวน 800 บาท

**8.2 กิจกรรมพัฒนาทำความสะอาดและเก็บขยะมูลฝอยตกค้างในหมู่บ้าน/ชุมชน/ตำบล**

 **เป็นเงิน 26,000 บาท**

 เพื่อจ่ายเป็นค่าใช้จ่าย ดังนี้

 (1) ค่าน้ำมันเชื้อเพลิง จำนวน 8,000 บาท

 (2) ค่าวัสดุ อุปกรณ์ เช่น น้ำดื่ม ถุงขยะ ถุงมือ ผ้าปิดจมูก ไม้กวาดทางมะพร้าว

 และอื่นๆ จำนวน 16,000 บาท

(3) ค่าป้ายประชาสัมพันธ์กิจกรรม 2 ป้าย จำนวน 2,000 บาท

**8.3 กิจกรรมประชุมและสรุปผลโครงการ**  **เป็นเงิน 10,000 บาท**

เพื่อจ่ายเป็นค่าใช้จ่าย ดังนี้

(1) ค่าอาหารกลางวันผู้เข้าโครงการ 12 หมู่บ้าน 60 คนๆ ละ 70 บาท 1 มื้อจำนวน 4,200 บาท

 (2) ค่าอาหารว่างและเครื่องดื่มผู้เข้าร่วมโครงการ 12 หมู่บ้าน จำนวน 60 คนๆ ละ

25 บาท 2 มื้อ จำนวน 3,000 บาท

(3) ค่าป้ายประชาสัมพันธ์กิจกรรมสรุปผลโครงการ 1 ป้าย จำนวน 800 บาท

(4) ค่าวัสดุ และอุปกรณ์ อื่นๆ จำนวน 2,000 บาท

**8.4 กิจกรรมการประเมินหมู่บ้านฯ**  **เป็นเงิน 9,000 บาท**

 เพื่อจ่ายเป็นค่าประกวดหมู่บ้าน ดังนี้

(1) ค่าตอบแทนคณะกรรมการตัดสิน ๕ ท่าน วันละ 400 บาท (ประเมิน ๒ ครั้ง)จำนวน 4,000 บาท

(2) ค่าจัดทำโล่รางวัลหมู่บ้านชนะเลิศ และรองชนะเลิศ จำนวน 2,0๐๐ บาท

(3) ค่าจัดทำเกียรติบัตรพร้อมกรอบประเภทบุคคล 12 ชุด จำนวน 3,000 บาท

**8.5 ค่าเงินรางวัลประกวดหมู่บ้านฯ** **เป็นเงิน 6,000 บาท** (1) รางวัลที่ ๑ จำนวน 3,๐๐๐ บาท พร้อมโล่รางวัล

(2) รางวัลที่ ๒ จำนวน 2,๐๐๐ บาท พร้อมโล่รางวัล

(3) รางวัลที่ 3 จำนวน 1,๐๐๐ บาท

**หมายเหตุ :** ค่าใช้จ่ายทุกรายการสามารถเฉลี่ยจ่ายระหว่างรายการได้

**รวมเป็นเงินทั้งสิ้น ( เก้าหมื่นห้าพันบาทถ้วน ) 95,0๐๐ บาท**

**9. หน่วยงานที่รับผิดชอบ**

 งานสวัสดิการและพัฒนาชุมชน สำนักงานปลัดองค์การบริหารส่วนตำบลกุตาไก้

**10. ผลที่คาดว่าจะได้รับ**

10.๑ พื้นที่ตำบลกุตาไก้ เกิดความสะอาด มีความเป็นระเบียบเรียบร้อย ประชาชนมีคุณภาพชีวิตที่ดีขึ้นก่อให้เกิดความสุขในชุมชน

 10.2 บุคลากร ผู้นำชุมชน และประชาชน ได้ตระหนักถึงความสำคัญของความสะอาด ความเป็นระเบียบเรียบร้อยขององค์กร หมู่บ้านชุมชน และตำบล

 10.3 ประชาชนระดับครัวเรือน มีการปลูกพืชแบบผสมผสาน ปลูกพืชผักปลอดสารพิษ และพืชสมุนไพรท้องถิ่น สามารถลดรายจ่าย และเพิ่มรายได้ให้กับครอบครัว

 10.4 หน่วยงานภาครัฐและภาคประชาชนภายในตำบลเกิดความร่วมมือและบูรณาการร่วมกัน

**11. การติดตามและประเมินผล**

 11.1 การตอบแบบสอบถามความพึงพอใจจากการดำเนินโครงการฯ ของประชาชน

 11.2 การติดตามและประเมินผลตามเป้าหมายเชิงพื้นที่และเชิงปริมาณ

**มิติที่ 1 โครงการที่ 1.3.1**

**ชื่อโครงการ โรงเรียนสีขาว (หลักสูตรโตไปไม่โกง)**

**หน่วยงานี่รับผิดชอบ กองการศึกษา ศาสนาและวัฒนธรรม องการบริหารส่วนตำบลกุตาไก้**

**ปีงบประมาณ 2561**

**1.หลักการและเหตุผล**

 ปัญหาการทุจริตคอร์รัปชัน เป็นปัญหาสำคัญที่ก่อให้เกิดผลกระทบต่อประเทศในหลายด้านที่สำคัญที่สุดคือ การเปลี่ยนแปลงเจตคติของคนในสังคม ไปสู่การยอมรับการคอร์รัปชัน นิยมยกย่องความร่ำรวยและการแสวงหาผลประโยชน์ส่วนตนโดยไม่คำนึงถึงส่วนรวม ซึ่งนับว่าเป็นค่านิยมที่อันเป็นอันตรายต่อสังคมไทยและทำให้ปัญหาการทุจริตคอร์รัปชันทวีความรุนแรงยิ่งขึ้นการปลูกฝังทัศนคติและค่านิยมที่ถูกต้องตั้งแต่วัยเด็ก โดยผ่านกระบวนการเรียนรู้ในโรงเรียน ทั้งจากการทำกิจกรรมระดับชั้นเรียน กิจกรรมระดับโรงเรียน การอบรมสั่งสอนของครู ปฏิสัมพันธ์กับเพื่อนฯลฯ เป็นการวางรากฐานทางจริยธรรมในมิติต่างๆ ให้เด็กได้เรียนรู้อย่างเป็นระบบ ซึ่งจะเป็นภูมิคุ้มกันกับตนเอง และเป็นแรงผลักดันให้รู้จักต่อต่านและกล้าต่อสู้กับความไม่ถูกต้อง โดยคำนึงถึงผงประโยชน์ของส่วนรวมเป็นหลักการหล่อหลอมให้เด็กและเยาวชนของชาติมีคุณภาพ คุณธรรมและมีเจตคติในการดำเนินชีวิตที่ถูกต้องตั้งแต่ยังเด็กจะเป็นการแก้ปัญหาคอร์รัปชันของประเทศไทยในระยะยาวอย่างยั่งยืน

องค์การบริหารส่วนตำบลกุตาไก้ได้ดำเนินโครงการโรงเรียนสีขาว (Anti-Corrution) ซึ่งได้รับการยอมรับและเป็นที่รู้จักในด้านการส่งเสริมคุณธรรมอย่างกว้างขวาง การพัฒนารูปแบบการจัดกิจกรรมของหลักสูตร ”โตไปไม่โกง” ที่หลากหลาย จึงเป็นสิ่งสำคัญที่จะช่วยส่งเสริมความคิดสร้างสรรค์ความรู้ ความเข้าใจในการจัดกิจกรรม จะทำให้การดำเนินโครงการโรงเรียนสีขาว (Anti-Corrution) เกิดการพัฒนาที่ยั่งยืนและต่อเนื่องอย่างมีประสิทธิภาพต่อไป

**2.วัตถุประสงค์**

 2.1 เพื่อส่งเสริมให้ข้าราชการครูและบุคคลากรทางการศึกษากรุงเทพมหานครของโรงเรียนในสังกัดได้ออกแบบกิจกรรมหรือโครงการที่ส่งเสริมคุณลักษณะ 5 ประการของหลักสูตร “โตไปไม่โกง”

2.2 เพื่อให้โรงเรียนในสังกัดสำนักงานเขตมีรูปแบบการจัดกิจกรรมหรือโครงการที่ส่งเสริมคุณลักษณะ 5 ประการของหลักสูตร

 2.3 เพื่อนำเสนอผลงานกิจกรรมหรือโครงการจัดกิจกรรมโตไปไม่โกงเผยแพร่สู่โรงเรียนทั้งในและนอกสังกัดกรุงเทพมหานครในเรื่องการต่อต้านทุจริตคอร์รัปชัน

**3.เป้าหมาย**

 3.1 ด้านปริมาณ

 1. โรงเรียนในพื้นที่องค์การบริหารส่วนตำบลกุตาไก้ จำนวน 6 โรงเรียน/2. ศูนย์พัฒนาเด็กเล็ก จำนวน 9 แห่ง งบประมาณในการออกแบบกิจกรรมหรืโครงการที่ส่งเสริมคุณลักษณะ 5 ประการของหลักสูตร “โตไปไม่โกง”

 3.2 ด้านคุณภาพ

 3.2.1 ข้าราชการครูและบุคลากรทางการศึกษาของกรุงเทพมหานครได้พัฒนาความคิดสร้างสรรค์สามารถสร้างผลงานกิจกรรมหรือโครงการจัดกิจกรรมโตไปไม่โกงเผยแพร่สู่โรงเรียนทั้งในและนอกสังกัดกรุงเทพมหานครในเรื่องการต่อต้านการทุจริตคอร์รัปชัน เพื่อพัฒนาผู้เรียนให้มีคุณลักษณะอังพึ่งประสงค์ตามหลักสูตรได้อย่างมีประสิทธิภาพยิ่งขึ้น

 3.2.2 การใช้หลักสูตร “โตไปไม่โกง” ในโรงเรียน/ศูนย์พัฒนาเด็กเล็ก มีรูปแบบการจัดกิจกรรมหรือโครงการที่ส่งเสริม พัฒนา และสร้างความเข้มแข็งอย่างเป็นรูปประธรรม เพื่อการปลูกฝังคุณลักษณะอันพึ่งประสงค์ 5 ประการ ให้กับนักเรียนในสังกัดสำนักงานเขตหัวขวาง

**4. ลักษณะโครงการ**

 เป็นโครงการที่สอดคล้องกับแผนพัฒนากรุงเทพมหานคร ระยะ 20 ปี ระยะที่ 1 (พ.ศ. 2556 - 2560)ประเด็นยุทธศาสตร์ที่ 3 มหานครสำหรับทุกคน ประเด็นยุทธศาสตร์ย่อยที่ 3.3 การศึกษาสำหรับทุกคน

**5. แนวทางดำเนินการ**

 5.1 จัดทำโครงการเพื่อเสนอขออนุมัติ

 5.2 โรงเรียนจัดประชุมเพื่อกำหนดแนวทางการจัดดำเนินกิจกรรมหรือโครงการที่ส่งเสริมสนับสนุนให้ข้าราชการครูและบุคลากรทางการศึกษากรุงเทพมหานครของโรงเรียนในสังกัดออกแบบและดำเนินกิจกรรมหรือโครงการที่ส่งเสริมคุณลักษณะ 5 ประการของหลักสูตร “โตไปไม่โกง” จาก 2 แนวทาง คือ การจัดกิจกรรมเสริมหลักสูตร“โตไปไม่โกง”และการจัดโครงการการฝึกอบรมเกี่ยวกับหลักสูตร“โตไปไม่โกง”

 5.3 ดำเนินการตามกรอบแนวทางที่กำหนด

 5.4 สรุปผลและรายงานการดำเนินงานต่อผิอำนวยการเขต

**6. ระยะเวลาดำเนินงาน**

ปีงบประมาณ 2561 –2564 ณ โรงเรียนในเขตพื้นที่องค์การบริหารส่วนตำบลกุตาไก้และศูนย์พัฒนาเด็กเล็ก

**7. ค่าใช้จ่ายของโครงการ**

- ไม่ใช้งบประมาณ

**8. ประโยชน์คาดว่าจะได้รับ**

 8.1 ข้าราชการครูและบุคลาการศึกษากรุงเทพมหานครได้พัฒนาความคิดสร้างสรรค์ใช้ความรู้ ความสามารถในการสร้างผลงานกิจกรรมหรือโครงการจัดกิจกรรมโตไปไม่โกงเผยแพร่สู่โรงเรียนทั้งในและนอกสังกัดกรุงเทพมหานครในเรื่องการต่อต้านการคอร์รัปชัน เพื่อพัฒนาผู้เรียนให้มีคุณลักษณะอันพึ่งประสงค์ตามหลักสูตรได้อย่างมีประสิทธิภาพยิ่งขึ้น

 8.2 นักเรียนโรงเรียนและเด็กเล็กในศูนย์พัฒนาเด็กเล็กได้รับการปลูกฝังคุณลักษณะอันพึ่งประสงค์ 5 ประการ ตามหลักสูตร “โตไปไม่โกง” อย่างต่อเนื่อง เข้มแข้งและเป็นรูปธรรม

**9. ปัญหาและอุปสรรค**

 9.1 อาจมีงานนโยบายเร่งด่วนที่ทำให้การดำเนินกิจกรรมต่างๆ ไม่เป็นตามกำหนด

 9.2 การจัดกิจกรรมเสริมหลักสูตร”โตไปไม่โกง”ต้องอาศัยความร่วมมือจากบุคลากรหลายฝ่ายในโรงเรียน จำเป็นต้องมีการประสานความร่วมมือภายในโรงเรียนและจัดสรรเวลาที่เหมาะสมในการดำเนินกิจกรรม จึงอาจมีอุปสรรคด้านเวลาและทรัพยากรบุคคลในการดำเนินงาน

**10. การติดตามและประเมินผล**

 10.1 จากการผลิตสื่อการเรียนการสอน/จัดกิจกรรม/โครงการเสริมหลักสูตร”โตไปไม่โกง”

 10.2 จากรายงานผลการดำเนินกิจกรรมเสริมหลักสูตร “โตไปไม่โกง”

**มิติที่ 2 กิจกรรมที่ 2.3.2**

**โครงการอบรมเชิงวิชาการ “แนวทางการปฏิบัติตามกฎหมายควบคุมอาคาร”**

**1. หลักการและเหตุผล**

ภารกิจการควบคุมการก่อสร้างอาคารในพื้นที่รับผิดชอบขององค์กรปกครองส่วนท้องถิ่น ตาม กฎหมาย ควบคุมอาคารและกฎหมายอื่น ๆ มีความสำคัญเป็นอย่างยิ่ง เนื่องจากกฎหมายควบคุมอาคารเป็นกฎหมายมหาชน ที่มุ่งรักษา ประโยชน์ความสงบสุข และความเป็นระเบียบเรียบร้อยของคนส่วนใหญ่ในสังคม โดยเน้นเรื่องที่เกี่ยวแก่การปลูกสร้างอาคาร ข้อปฏิบัติของเจ้าของอาคาร การขออนุญาต การใช้งานอาคาร เจ้าพนักงาน อำนาจหน้าที่ คำสั่ง โทษ บทลงโทษ ตลอดจน รายละเอียดอื่น ๆ กฎหมายอาคารปัจจุบัน ได้แก่พระราชบัญญัติควบคุมอาคาร พ.ศ. 2522 และฉบับอื่น ๆ ที่ออกภายหลัง (เพื่อเพิ่มเติม แก้ไข)

ดังนั้น การรู้แนวทางการปฏิบัติตามกฎหมายควบคุมอาคาร จึงมีความจำเป็นบุคลากรที่ปฏิบัติงานที่เกี่ยวข้อง องค์การบริหารส่วนตำบลกุตาไก้จึงตระหนักถึงความสำคัญดังกล่าวข้างต้นจึงได้จัดทำโครงการอบรม “แนวทางการปฏิบัติ ตามกฎหมายควบคุมอาคาร” เพื่อให้ความรู้กับบุคลากรผู้ที่สนใจทั้งภาคราชการและเอกชนเพื่อสนับสนุนการปฏิบัติหน้าที่ใน การพัฒนาประเทศของแต่ละภาคส่วนต่อไป

**2. วัตถุประสงค์**

- เพื่อให้ความรู้เรื่อง “แนวทางการปฏิบัติตามกฎหมายควบคุมอาคาร” ให้แก่ บุคลากร อปท.,ส่วนราชการ และผู้ที่สนใจ ทั้งภาคราชการและเอกชน

**3. เป้าหมาย**

- นายก/คณะผู้บริหาร/สมาชิกสภาองค์กรปกครองส่วนท้องถิ่น

- หัวหน้าส่วนราชการ

- พนักงานส่วนท้องถิ่นที่เกี่ยวข้องหรือบุคคลที่ดีรับมอบหมาย

- ผู้ใหญ่บ้าน

**4. ระยะเวลาดำเนินการ และสถานที่ฝึกอบรม**

 ประจำปีงบประมาณ พ.ศ.2561-พ.ศ.2564

**5. ผู้รับผิดชอบโครงการ**

**องค์การบริหารส่วนตำบลกุตาไก้**

**6. งบประมาณและค่าใช้จ่าย**

**9. ประโยชน์ที่คาดว่าจะได้รับ**

ผู้เข้ารับการอบรมมีความเข้าใจเรื่องแนวทางการปฏิบัติตามกฎหมายควบคุมอาคาร สามารถนำไปปฏิบัติงานได้ถูกต้อง

**มิติที่ 2 โครงการที่ 2.4.1**

**โครงการวันสตรีสากล ประจำปีงบประมาณ พ.ศ. 2561-พ.ศ.2564 แผนงานสร้างความเข้มแข็งของชุมชน**

**งานส่งเสริมและสนับสนุนความเข้มแข็งของชุมชน หน่วยงานที่รับผิดชอบ งานสวัสดิการและพัฒนาชุมชน สำนักงานปลัดฯองค์การบริหารส่วนตำบลกุตาไก้ อำเภอปลาปาก จังหวัดนครพนม**

**1. ชื่อโครงการ** โครงการวันสตรีสากล ประจำปีงบประมาณ พ.ศ. 2561-พ.ศ.2564

**2. หลักการและเหตุผล**

ด้วยวันที่ ๘ มีนาคม ของทุกปี องค์การสหประชาชาติได้กำหนดให้เป็นวันสตรีสากล โดยประเทศไทย ในฐานะสมาชิกองค์การสหประชาชาติ ได้ร่วมรณรงค์จัดกิจกรรมเพื่อรำลึกถึงและเชิดชูเกียรติสตรีและผู้ทำงานด้านสตรีทั้งในระดับหน่วยงาน กลุ่มองค์กร บุคคล ที่ได้ให้ความร่วมมือดำเนินการเพื่อบรรลุความเสมอภาค ความยุติธรรม สันติภาพ การพัฒนา และเป็นโอกาสที่ทุกภาคส่วนของสังคมจะได้ร่วมพลังดำเนินกิจกรรมด้านสตรีและสร้างเครือข่ายความร่วมมือในการพัฒนาสตรีและสถาบันครอบครัวให้เป็นรากฐานของสังคมที่เข้มแข็งต่อไป

 ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติมถึงปัจจุบัน มาตรา 67 (๖) มีภารกิจและหน้าที่ในการส่งเสริมการพัฒนาสตรี เด็ก เยาวชน ผู้สูงอายุ และผู้พิการ องค์การบริหารส่วนตำบลกุตาไก้ ซึ่งเป็นองค์กรปกครองส่วนท้องถิ่นที่อยู่ใกล้ชิดกับประชาชน ได้ตระหนักถึงคุณค่าและความสำคัญของสตรี จึงได้ร่วมกับคณะกรรมการสตรีตำบลกุตาไก้ และหน่วยงานราชการที่เกี่ยวข้อง กำหนดจัดกิจกรรมกรรมเนื่องในวันสตรีสากล ขึ้น เพื่อส่งเสริมสนับสนุน และเสริมสร้างศักยภาพ บทบาทสตรีให้มีสิทธิเสรีภาพเท่าเทียมบุรุษในทุกๆ ด้าน รวมทั้งเพื่อเป็นการสร้างขวัญและกำลังใจให้กับสตรี

**2. วัตถุประสงค์**

 2.1 เพื่อส่งเสริมกระบวนการมีส่วนร่วม การสร้างความสามัคคี และพัฒนาศักยภาพ บทบาทหน้าที่ของสตรีในสังคมตามสถานการณ์ปัจจุบัน

2.2 เพื่อให้เป็นเวทีสัมมนาวิชาการและการสร้างเครือข่ายความร่วมมือ การพัฒนาสตรี เด็ก เยาวชน และสถาบันครอบครัว

2.3 เพื่อให้สตรีได้พบปะเชื่อมความสัมพันธ์แลกเปลี่ยนความรู้และพัฒนาองค์ความรู้

2.4 เพื่อกระตุ้นให้เกิดการรวมกลุ่มองค์กรสตรีที่เข้มแข็ง มีการรวมพลังที่แสดงถึงความพร้อมสามารถประสานงานและการทำงานร่วมกันได้อย่างเป็นรูปธรรม

**3. เป้าหมาย**

3.1 สตรีแต่ละหมู่บ้านในเขตพื้นที่องค์การบริหารส่วนตำบลกุตาไก้ 12 หมู่บ้าน จำนวน 120 คน

**4. สถานที่ดำเนินการ**

ณ ห้องประชุมสภาองค์การบริหารส่วนตำบลกุตาไก้ อำเภอปลาปาก จังหวัดนครพนม

**5. วิธีดำเนินการ**

5.1 ประชุมสตรีแต่ละหมู่บ้านและองค์กรเครือข่ายสตรี

5.2 จัดทำโครงการและเสนอขออนุมัติโครงการ

5.3 กำหนดรูปแบบในการจัดกิจกรรม

5.4 ติดต่อประสานงานหน่วยงานที่เกี่ยวข้อง

5.5 จัดซื้อจัดจ้างพัสดุตามโครงการ

5.5 ดำเนินการจัดกิจกรรม

 5.5.1 ส่งเสริมองค์กรสตรีให้ได้รับการพัฒนาตนเองโดยการมอบเกียรติบัตรให้แก่สตรีดีเด่นของแต่ละหมู่บ้าน จำนวน 12 หมู่บ้าน

 5.5.2 จัดการพัฒนาด้านองค์ความรู้โดยการจัดอบรม/เสวนา

5.6 สรุป ประเมินผล และรายงานผลการดำเนินงาน

**6. ระยะเวลาดำเนินการ**

ประจำปีงบประมาณ พ.ศ.2561-พ.ศ.2564

**7. งบประมาณ**

ตามข้อบัญญัติงบประมาณรายจ่ายประจำปี 2561-พ.ศ.2564 ขององค์การบริหารส่วนตำบลกุตาไก้ แผนงานสร้างความเข้มแข็งของชุมชน งานส่งเสริมและสนับสนุนความเข้มแข็งของชุมชน งบดำเนินงาน ค่าใช้สอย ค่าใช้จ่ายโครงการ/กิจกรรมวันสตรีสากล ตั้งไว้ 40,000.-บาท (-สี่หมื่นบาทถ้วน-) รายละเอียดค่าใช้จ่ายแนบท้ายโครงการ

**8. หน่วยงานที่รับผิดชอบ**

งานสวัสดิการและพัฒนาชุมชน สำนักงานปลัดฯ องค์การบริหารส่วนตำบลกุตาไก้

**9. ผลที่คาดว่าจะได้รับ**

9.1 ทุกภาคส่วนของสังคมได้ตระหนักในความสำคัญของสตรี เห็นถึงความสำคัญในศักยภาพของสตรีในการเป็นส่วนหนึ่งของการพัฒนาหมู่บ้าน ชุมชน สังคม และประเทศชาติ

9.2 ร่วมรำลึกถึงการต่อสู้ของสตรีเพื่อให้ได้มาซึ่งความเสมอภาคหญิงชาย การคุ้มครองและพิทักษ์สิทธิสตรี และการขจัดการเลือกปฏิบัติต่อสตรีในทุกรูปแบบ

9.3 สตรีในชุมชนมีส่วนร่วมในกิจกรรมทุกด้านและทุกระดับในสังคมตั้งแต่สถาบันครอบครัว หมู่บ้าน ชุมชน และร่วมกันป้องกันและแก้ไขปัญหาด้านสังคม

9.4 มีเครือข่ายความร่วมมือการพัฒนาสตรี เด็ก เยาวชน และสถาบันครอบครัว

9.5 เกิดเป็นกลุ่มองค์กรสตรีที่เข้มแข็งในชุมชนและก้าวทันต่อสถานการณ์ในปัจจุบัน

**10. การประเมินผล**

10.1 จากการสังเกต

 10.2 แบบสอบถาม

**มิติที่ 3 กิจกรรมที่ 3.3.1**

**โครงการอบรมให้ความรู้ตามพระราชบัญญัติข้อมูลข่าวสารของราชการ พ.ศ.2540**

#  ประจำปีงบประมาณ .......

**1. หลักการและเหตุผล**

  พระราชบัญญัติข้อมูลข่าวสารของราชการ พ.ศ.2540 นับเป็นกฎหมายที่มีความสำคัญที่ก่อให้เกิดความเปลี่ยนแปลงในเรื่องการคุ้มครองสิทธิเสรีภาพของประชาชนในเรื่อง “สิทธิที่จะรู้” หมายถึง สิทธิที่ประชาชนจะสามารถรับรู้และเข้าถึงข้อมูลข่าวสารที่อยู่ในความครอบครองของรัฐ หน่วยงานภาครัฐจึงต้องปรับตัวในการบริการเพื่อให้ประชาชนได้เข้าถึงข้อมูลข่าวสารของราชการ เพื่อสร้างความเข้าใจที่ถูกต้องภายใต้หลักการของกฎหมายที่ว่า “เปิดเผยเป็นหลัก ปกปิดเป็นข้อยกเว้น”

# จากปัญหาและอุปสรรคการปฏิบัติงานหน่วยงานของรัฐตามโครงการศึกษาวิเคราะห์และจัดทำรายงานประมวลผลข้อมูลการติดตามผลการปฏิบัติตามพระราชบัญญัติข้อมูลข่าวสารของราชการ พ.ศ. 2540 ของหน่วยงานรัฐ ทั้งส่วนกลาง ส่วนภูมิภาค และส่วนท้องถิ่น โดยสำนักงานคณะกรรมการข้อมูลข่าวสารของราชการ ซึ่งในปีที่ผ่านๆ มา พบว่าปัญหาอุปสรรคในภาพรวมที่มากเป็นลำดับแรก คือ ปัญหาความรู้ ความเข้าใจเกี่ยวกับการปฏิบัติงานตามพระราชบัญญัติข้อมูลข่าวสารของราชการ พ.ศ. 2540 ของเจ้าหน้าที่ผู้ปฏิบัติในการตอบสนองและบริการประชาชนได้อย่างมีประสิทธิภาพ ดังนั้น จังหวัดแพร่จึงได้จัดทำโครงการพัฒนาประสิทธิภาพการปฏิบัติตามพระราชบัญญัติข้อมูลข่าวสารของราชการ พ.ศ. 2540 ประจำปีงบประมาณ 2552 ขึ้น

**2.  วัตถุประสงค์**

2.1 เพื่อให้เจ้าหน้าที่ผู้เข้าอบรมมีความรู้ความเข้าใจเกี่ยวกับการปฏิบัติตามพระราชบัญญัติข้อมูลข่าวสารของราชการ พ.ศ. 2540

 2.2 เพื่อส่งเสริม และกระตุ้นให้ส่วนราชการ/หน่วยงานของรัฐภายในจังหวัดได้ให้ความสำคัญในการให้บริการข้อมูลข่าวสารของหน่วยงานรัฐแก่ประชาชน โดยเฉพาะหลักความโปร่งใสในการทำงาน ซึ่งเป็นหลักการพื้นฐานในการเสริมสร้างธรรมาภิบาล

**3. เป้าหมาย**

 พนักงานส่วนตำบล ผู้นำชุมชน ประชาชน จำนวน 100 คน

**4. ระยะเวลาดำเนินการ**

 ประจำปีงบประมาณ พ.ศ.2561- พ.ศ.2564

**5. วิธีดำเนินการ**

 5.1 ขออนุมัติโครงการ

 5.2 กำหนดหลักสูตร / หัวข้อการบรรยาย

 5.3 ประสานงานและดำเนินโครงการฯ

**6. หน่วยงานรับผิดชอบ**

 สำนักงานปลัด อบต.กุตาไก้

**7. ผลที่คาดว่าจะได้รับ**

 7.1 ผู้เข้าอบรมนำความรู้ที่ได้ไปใช้ในการปฏิบัติตามพระราชบัญญัติข้อมูลข่าวสารของราชการ พ.ศ. 2540 และสร้างความพึงพอใจแก่ผู้รับบริการได้อย่างถูกต้องและมีประสิทธิภาพ

 7.2 หน่วยงานของรัฐให้ความสำคัญและปฏิบัติตามพระราชบัญญัติข้อมูลข่าวสารของราชการ พ.ศ. 2540 อย่างจริงจังและต่อเนื่อง

**มิติที่ 3 โครงการที่ 3.2.1**

**โครงการจัดทำแผนพัฒนาสี่ปี ( พ.ศ.2561 – 2564 )**

**ขององค์การบริหารส่วนตำบลกุตาไก้**

**อำเภอปลาปาก จังหวัดนครพนม**

**1. ชื่อโครงการ** โครงการจัดทำแผนพัฒนาสี่ปี (พ.ศ.2561-2564) ขององค์การบริหารส่วนตำบลกุตาไก้

**2. หลักการและเหตุผล**

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 กำหนดให้องค์การบริหารส่วนตำบลจะต้องดำเนินการจัดทำแผนพัฒนาสี่ปีขึ้น ซึ่งแผนพัฒนาสามปีนี้เป็นแผนพัฒนาแบบหมุนเวียน (Rolling Plan) ที่ต้องมีการทบทวนและจัดทำทุกปีซึ่งจะนำไปสู่กระบวนการการจัดทำงบประมาณรายจ่ายประจำปีขององค์กรปกครองส่วนท้องถิ่นด้วย

 ดังนั้นเพื่อให้การพัฒนาองค์กรในการเพิ่มประสิทธิภาพการปฏิบัติงานขององค์การบริหารส่วนตำบลกุตาไก้และเป็นการรวบรวมปัญหาความต้องการของประชาชนในพื้นที่ตำบลกุตาไก้นำมาบรรจุไว้ในแผนพัฒนาสี่ปีขององค์การบริหารส่วนตำบลกุตาไก้ และเพื่อให้การดำเนินการตามยุทธศาสตร์และแนวทางการพัฒนาที่กำหนดไว้สำเร็จลุล่วงบรรลุวัตถุประสงค์และเป้าหมายการพัฒนา ตลอดจนได้รับการสนับสนุนในด้านต่างๆ จากหน่วยงานที่เกี่ยวข้องกับ องค์การบริหารส่วนตำบลกุตาไก้ จึงต้องจัดทำแผนพัฒนาสี่ปีขององค์การบริหารส่วนตำบลกุตาไก้ (พ.ศ.2561 – 2564) ขึ้น

**3. วัตถุประสงค์**

 3.1 เพื่อให้มีแผนพัฒนาสี่ปี (พ.ศ.2561-2564) มีความสมบูรณ์ ครอบคลุม และตรงตามความต้องการของประชาชน

 3.2 เพื่อใช้เป็นแนวทางในการพัฒนาตำบลในช่วง พ.ศ.2561-2564 โดยจะทำให้สามารถกำหนดกรอบโครงการและกิจกรรมที่จะดำเนินการต่อไป

 3.3 เพื่อให้การดำเนินงานตามแผนเป็นไปอย่างมีประสิทธิภาพและประสิทธิผลและลดความซ้ำซ้อนของโครงการ

**4. เป้าหมาย**

 - ประธานประชาคมหมู่บ้าน กำนัน ผู้ใหญ่บ้าน ผู้ช่วยใหญ่บ้าน สมาชิก อบต. ประธานชมรมผู้สูงอายุ ประธาน อสม. ประธานกลุ่มอาชีพ กรรมการหมู่บ้าน ประธานศูนย์บริการและถ่ายทอดเทคโนโลยีการเกษตรประจำตำบลกุตาไก้ คณะกรรมการพัฒนา อบต.กุตาไก้ คณะกรรมการจัดทำแผนพัฒนา อบต.กุตาไก้ คณะกรรมการติดตามและประเมินผลแผนพัฒนา อบต.กุตาไก้

**5. วิธีการดำเนินการ**

 จัดประชุมเวทีประชาคมหมู่บ้าน เพื่อรวบรวมข้อมูลของแต่ละหมู่บ้าน จำนวน 12 หมู่บ้านระหว่างเดือน มกราคม ถึง กุมภาพันธ์ พ.ศ....

**6. ระยะเวลาดำเนินการ**

 - ประจำปีงบประมาณ พ.ศ. 2561- พ.ศ.2564

**7. พื้นที่ดำเนินการ**

 - หมู่ที่ 1 – 12 ตำบลกุตาไก้ อำเภอปลาปาก จังหวัดนครพนม

**8. หน่วยงานดำเนินการ**

 - สำนักงานปลัดองค์การบริหารส่วนตำบลกุตาไก้ อำเภอปลาปาก จังหวัดนครพนม

**9. งบประมาณ**

ใช้งบประมาณขององค์การบริหารส่วนตำบลกุตาไก้ ในส่วนสำนักงานปลัด งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ

 1. ค่าใช้จ่ายในการจัดทำแผนชุมชน/แผนพัฒนาท้องถิ่น จำนวน 20,000 บาท เพื่อเป็นค่าใช้จ่ายในโครงการจัดทำแผนพัฒนาสี่ปี (พ.ศ. 25561-2564) ดังนี้

 - ค่าน้ำดื่มสำหรับผู้บริหาร สมาชิก อบต. คณะกรรมการสนับสนุนการจัดทำแผน คณะกรรมการ

 พัฒนาแผนพัฒนา ผู้ใหญ่บ้าน ประธาน อสม. ประชาชน หมู่ที่ 1-12 จำนวน 480 คน

 เป็นเงิน 4,800 บาท

- ค่าจัดทำป้ายไวนิล ขนาด 1.5 x 3 เมตร จำนวน 1 ป้าย เป็นจำนวนเงิน 700 บาท

- ค่าจัดซื้อวัสดุอุปกรณ์ในการประชุมประชาคม แผนพัฒนาสี่ปี (พ.ศ.2561-2564) ของ

 อบต.กุตาไก้ เป็นเงิน 1,000 บาท

**10. ผลที่คาดว่าจะได้รับ**

 10.1 องค์การบริหารส่วนตำบลกุตาไก้ มีแผนพัฒนาสี่ปี ที่มีความสมบูรณ์ ครอบคลุม และตรงตามความต้องการของประชาชน

 10.2 องค์การบริหารส่วนตำบลกุตาไก้ มีแผนพัฒนาสี่ปี ที่ใช้เป็นแนวทางในการพัฒนาตำบลในช่วง พ.ศ.2561-2564 โดยทำให้สามารถกำหนดกรอบโครงการและกิจกรรมที่จะดำเนินการต่อไป

 10.3 องค์การบริหารส่วนตำบลกุตาไก้ มีแผนพัฒนาสี่ปี ที่มีประสิทธิภาพและประสิทธิผลและลดความซ้ำซ้อนของโครงการ

**มิติที่ 3 โครงการที่ 3.2.2(2)**

**โครงการ อบต.เคลื่อนที่พบประชาชน ประจำปีงบประมาณ๒๕61-พ.ศ.2564(โครงการต่อเนื่อง)**

**องค์การบริหารส่วนตำบลกุตาไก้ อำเภอปลาปาก จังหวัดนครพนม**

**๑.หลักการและเหตุผล**

 องค์การบริหารส่วนตำบลกุตาไก้ เป็นหน่วยงานหนึ่ง ที่บริหารงานตามอำนาจหน้าที่ที่บัญญัติไว้ในกฎหมาย เป็นหน่วยงานที่ใกล้ชิดกับประชาชนมากที่สุดอีกทั้ง พ.ร.บ. สภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติม ฉบับที่ 6 พ.ศ. 2552 กำหนดให้องค์การบริหารส่วนตำบล มีหน้าที่ในการพัฒนาตำบลทั้งในด้านเศรษฐกิจ สังคม การเมืองและวัฒนธรรม รวมทั้งการปฏิบัติงานตามอำนาจหน้าที่ของ อบต. ต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนาตำบลของ อบต.การจัดทำแผนตำบลของ อบต.การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ให้ประชาชนผู้เป็นตัวแปรสำคัญในการพัฒนาที่ยั่งยืน ให้ได้รับทราบข่าวสาร มีส่วนรับรู้แสดงความคิดเห็น

             ดังนั้นเพื่อเป็นการสนองนโยบายของรัฐ ตามกรอบกฎหมายที่กล่าวมาแล้ว องค์การบริหารส่วนตำบลกุตาไก้ จึงได้จัดทำโครงการ อบต. เคลื่อนที่พบประชาชนประจำปีงบประมาณ๒๕61-พ.ศ.2564 (โครงการต่อเนื่อง)ขึ้นเพื่อให้บริการประชาชน โดยออกหน่วยเคลื่อนที่ร่วมกับส่วนราชการต่างๆในเขตพื้นที่ตำบลกุตาไก้ เพื่อประชุมสร้างคุณค่าที่ดีในสังคม และมุ่งพัฒนาให้เป็นชุมชนน่าอยู่ปลอดยาเสพติดรวมถึงร่วมแก้ไขปัญหา สร้างขวัญและกำลังใจให้กับประชาชน ทำความเข้าใจกับประชาชนที่มาติดต่อขอรับบริการ ในส่วนงานต่างๆ อาทิ สำนักปลัดงานป้องกันและบรรเทาสาธารณภัยงานด้านสาธารณสุข งานส่งเสริมคุณภาพชีวิต กองคลังงานจัดเก็บภาษีต่างๆ งานทะเบียนพาณิชย์ กองช่าง งานสาธารณูปโภค เพื่อให้ประชาชนเกิดความเข้าใจและสร้างความสัมพันธ์ความใกล้ชิดในการให้บริการประชาชน ก่อให้เกิดความผูกพัน ความไว้วางใจและความร่วมมือในการพัฒนาองค์การบริหารส่วนตำบลกุตาไก้อย่างยั่งยืนต่อไป

**๒.วัตถุประสงค์**

 1.เพื่อพัฒนาการให้บริการเชิงรุก และส่งเสริมประสิทธิภาพ ในการบำบัดทุกข์ บำรุงสุข รับทราบปัญหาและความต้องการของประชาชนในแต่ละพื้นที่ได้อย่างถูกต้องทั่วถึง

 2.เพื่อสร้างความใกล้ชิดระหว่างองค์การบริหารส่วนตำบลกับประชาชน สร้างความร่วมมือระหว่างหน่วยงานราชการกับประชาชน

 3.เพื่ออำนวยความสะดวกให้ประชาชนในกรณีที่ไม่สามารถขอรับบริการขององค์การบริหารส่วนตำบลในวันทำการปกติ

4.เพื่อประชาสัมพันธ์นโยบายหรือโครงการเร่งด่วนของทางราชการ

**๓.เป้าหมาย** เชิงปริมาณ จำนวน 500 คน แยกเป็น

 ๓.๑ ประชาชนในเขตพื้นที่ตำบลกุตาไก้ ๑๒ หมู่บ้านจำนวน350 คน

 ๓.๒ หัวหน้าส่วนราชการ/ข้าราชการในเขตพื้นที่ตำบล/คณะผู้บริหาร/ประธานสภา/รองประธานสภา/สมาชิกสภา/พนักงานส่วนตำบลและพนักงานจ้าง จำนวน ๑5๐ คน

**๔.วิธีดำเนินการ**

 ๔.๑ ประชุมผู้บริหาร หัวหน้าส่วนราชการ ผู้นำชุมชน และ ผอ.กอง/หัวหน้าส่วนอบต. เพื่อกำหนดรูปแบบการให้บริการ และกำหนด แผนงานร่วมกัน

๔.๒ ประชุมผู้บริหารและสำนัก/กอง/ส่วน/งานต่างๆเพื่อกำหนดกิจกรรมการให้บริการ

๔.๓ จัดทำคำสั่งเพื่อมอบหมายความรับผิดชอบการปฏิบัติงานให้ทุกส่วนการงานทราบ

๔.๔ ขออนุญาตใช้สถานที่ให้บริการประชาชนจากหน่วยงานที่ดูแลรับผิดชอบ

๔.๕ ประชาสัมพันธ์โครงการกิจกรรมการให้บริการ วัน/เวลาและสถานที่บริการเพื่อให้ประชาชนทราบ

๔.๖ ออกหน่วยให้บริการประชาชนตาม วัน เวลาและสถานที่ที่กำหนด

**๕.ระยะเวลาและสถานที่ดำเนินการ**

ประจำปีงบประมาณ พ.ศ.2561-พ.ศ.2564

**๖.หน่วยงานที่รับผิดชอบ**

สำนักงานปลัดองค์การบริหารส่วนตำบลกุตาไก้ อำเภอปลาปาก จังหวัดนครพนม

**๗.งบประมาณในการดำเนินการ**

เบิกจ่ายงบประมาณจากข้อบัญญัติงบประมาณรายจ่าย ประจำปีงบประมาณ พ.ศ.๒๕61-พ.ศ.2564 สำนักปลัด แผนงานสร้างความเข้มแข็งของชุมชนงบดำเนินการ1) ประเภท รายจ่ายเกี่ยวเนื่องจากการปฏิบัติราชการที่ไม่เข้าลักษณะรายจ่ายหมวดอื่น (2) ค่าใช้จ่ายในโครงการ อบต.เคลื่อนที่พบประชาชน ตั้งไว้ 40,๐๐๐บาท เพื่อจ่ายเป็นค่าใช้จ่ายในโครงการ อบต.เคลื่อนที่พบประชาชน ประจำปี ๒๕61-พ.ศ.2564 (โครงการต่อเนื่อง) รายละเอียดตามภาคผนวกโครงการฯ

**๘.ผลที่คาดว่าจะได้รับ**

 ๑. ประชาชนในเขตพื้นที่ได้รับบริการจากอบต.ได้อย่างทั่วถึง

2. ทำให้ อบต.ได้รับทราบปัญหาของประชาชนได้อย่างทั่วถึงและแก้ไขปัญหานั้นได้อย่างถูกต้อง

3. ทำให้ประชาชนได้รับทราบข่าวสารและนโยบายเร่งด่วนของทางราชการ

4. เป็นการขจัดปัญหาหรือเงื่อนไขความไม่เข้าใจในระหว่างส่วนราชการกับประชาชนได้ระดับหนึ่ง

5. เป็นการสนองนโยบายของทางราชการที่มุ่งเน้นการให้บริการประชาชนอย่างทั่วถึงและเป็นธรรม

**มิติที่ 4 โครงการที่ 4.1.1**

# **องค์การบริหารส่วนตำบลกุตาไก้**

# **หน่วยตรวจสอบภายใน**

## แผนการตรวจสอบประจำปี

**ประจำปีงบประมาณ พ.ศ. ๒๕61-พ.ศ.2564**

**๑. หลักการ**

 การตรวจสอบภายในเป็นปัจจัยสำคัญที่จะช่วยให้การดำเนินงานตามภารกิจขององค์การบริหารส่วนตำบล กุตาไก้ ให้เป็นไปอย่างมีประสิทธิภาพและประสิทธิผล ทั้งยังช่วยป้องกันหรือลดความเสี่ยงจากการดำเนินงานผิดพลาดและลดความเสียหายที่อาจเกิดขึ้น ซึ่งการตรวจสอบภายในนั้นยังถือเป็นส่วนประกอบสำคัญที่แทรกอยู่ในการปฏิบัติงานตามปกติซึ่งจะต้องมีการกระทำอย่างเป็นขั้นตอนถูกต้อง ตามระเบียบ และกฎหมายที่กำหนดโดยฝ่ายผู้บริหารสามารถนำแผนการตรวจสอบภายในมาใช้ โดยรวมเป็นส่วนหนึ่งของกระบวนการบริหารเพื่อให้สามารถบรรลุวัตถุประสงค์ของการดำเนินงาน อีกทั้งยังเป็นการกำหนดให้มีลักษณะงาน วิธีการปฏิบัติที่มีขอบเขตแนวทางที่ถูกต้องและใช้เป็นแนวทางการปฏิบัติงานซึ่งเป็นแนวทางการตรวจสอบภายในที่ชัดเจน ดังนั้น การจัดทำแผนการตรวจสอบภายในอย่างมีมาตรฐานประกอบกับมีระเบียบ ข้อบังคับ ตลอดจนกฎหมายต่าง ๆ ที่เกี่ยวข้อง จะทำให้การปฏิบัติงาน ขององค์การบริหารส่วนตำบลกุตาไก้ เป็นไปอย่างถูกต้องและเป็นไปตามวัตถุประสงค์ของทางราชการ

 นอกจากนี้ การจัดทำแผนการตรวจสอบภายในยังเป็นการดำเนินการให้ถูกต้องตามระเบียบกระทรวง มหาดไทยว่าด้วยการตรวจสอบภายในขององค์กรปกครองส่วนท้องถิ่น พ.ศ. ๒๕๔๕ และระเบียบคณะกรรมการตรวจเงินแผ่นดินว่าด้วยการปฏิบัติหน้าที่ของผู้ตรวจสอบภายใน พ.ศ. ๒๕๔๖

**๒. วัตถุประสงค์การตรวจสอบ**

 ๒.๑ เพื่อพิสูจน์ความถูกต้องและเชื่อถือได้ของข้อมูลและตัวเลขต่าง ๆ ทางด้านการเงินการบัญชี และด้านอื่น ๆ ที่เกี่ยวข้อง

 ๒.๒ เพื่อตรวจสอบการปฏิบัติงานของหน่วยรับตรวจว่าเป็นไปตามกฎหมาย ระเบียบ ข้อบังคับ คำสั่ง มติคณะรัฐมนตรี และนโยบายที่กำหนด

 ๒.๓ เพื่อสอบหาระบบการควบคุมภายในของหน่วยรับตรวจว่าเพียงพอ และเหมาะสม

 ๒.๔ เพื่อติดตามและประเมินผลการดำเนินงาน ตลอดจนให้ข้อเสนอแนะหรือแนวในการปรับปรุงแก้ไขการปฏิบัติงานด้านต่าง ๆ ให้มีประสิทธิภาพ ประสิทธิผล และประหยัด

 ๒.๕ เพื่อให้หัวหน้าส่วนราชการได้ทราบปัญหาการปฏิบัติงานของ ผู้ใต้บังคับบัญชาและสามารถตัดสินใจแก้ไขปัญหาต่าง ๆ ได้อย่างรวดเร็วและทันเหตุการณ์

**๓. ขอบเขตการตรวจสอบ**

๓.๑ ครอบคลุมการตรวจสอบ วิเคราะห์ รวมทั้งการประเมินความเพียงพอ และประสิทธิผลประสิทธิภาพของระบบการควบคุมภายในตลอดจนประเมินคุณภาพของการปฏิบัติงานที่รับผิดชอบของหน่วยรับตรวจ จำนวน ๓ ส่วนงาน ประกอบด้วย

 ๓.๑.๑ สำนักงานปลัด อบต.

 ๓.๑.๒ กองคลัง

 ๓.๑.๓ กองช่าง

 3.1.4 กองการศึกษาศาสนาและวัฒนธรรม

 ๓.๒ เรื่องที่ตรวจสอบ

 **สำนักงานปลัด อบต.** ตรวจสอบการปฏิบัติงานให้เป็นไปตามระเบียบและกฎหมายต่าง ๆ ที่เกี่ยวข้อง

 **กองคลัง** ตรวจสอบทางการเงินและตรวจสอบการปฏิบัติงานให้เป็นไปตามระเบียบและกฎหมายต่าง ๆ ที่เกี่ยวข้อง

 **กองช่าง** ตรวจสอบการปฏิบัติงานให้เป็นไปตามระเบียบและกฎหมายต่าง ๆ ที่เกี่ยวข้อง

 ๓.๓ ระยะเวลาของข้อมูลที่ตรวจสอบ

 ตรวจสอบข้อมูลประจำปีงบประมาณ พ.ศ. ๒๕61-พ.ศ.2564 (๑ ตุลาคม - 30 กันยายน)

 ๓.๔ รายละเอียดประกอบขอบเขตการตรวจสอบ ตามแผนการตรวจสอบภายในประจำปีงบประมาณ พ.ศ. ๒๕61 – พ.ศ.2564 (เอกสารแนบ)

 **๔. ผู้รับผิดชอบในการตรวจสอบ**

 ๑. นายฉลาด แก้วพิลา ตำแหน่งปลัดองค์การบริหารส่วนตำบล

 ๒. นางสาววิภาวรรณ ดวงดีแก้ว ตำแหน่ง รองปลัดองค์การบริหารส่วนตำบล

 ๓. นางสาวภัทรานิษฐ์ ไทยพอน ตำแหน่ง นิติกร

 **๕. งบประมาณที่ใช้ในการตรวจสอบ**

 เนื่องจากเป็นการตรวจสอบภายในหน่วยงาน จึงไม่มีค่าใช้จ่ายในการดำเนินการ

**มิติที่ 4 โครงการที่ 4.3.1**

**โครงการอบรมกฎหมายน่ารู้สู่ชุมชน ประจำปี พ.ศ.2561 –พ.ศ.2564**

**องค์การบริหารส่วนตำบลกุตาไก้ อำเภอปลาปาก จังหวัดนครพนม**

**1.หลักการและเหตุผล**

กฎหมายมีความสำคัญเป็นอย่างยิ่งต่อการดำเนินชีวิตของประชาชน   เพราะการใช้ชีวิตในประจำวันของประชาชนย่อมต้องดำเนินอยู่ในกรอบแห่งกฎหมายที่เป็นบรรทัดฐานอันเดียวกัน  เรื่องของบทบัญญัติของกฎหมายนั้น   เป็นเรื่องที่ต้องทำความเข้าใจและติดตามการเปลี่ยนแปลงอยู่เสมอ  เนื่องจากกฎหมายก็ย่อมจะเปลี่ยนแปลงไปตามภาวการณ์ที่เปลี่ยนแปลงไปด้วย  แต่ปัจจุบันมีประชาชนจำนวนไม่น้อยที่ยังขาดความรู้ความเข้าใจในเรื่องกฎหมายที่จำเป็นต้องใช้ในชีวิตประจำวัน  เนื่องด้วยภารกิจต่างๆ ทำให้ไม่มีโอกาสในการศึกษาหาความรู้ความที่เกี่ยวกับกฎหมายที่เกี่ยวข้องกับตนเอง  เมื่อเกิดกรณีปัญหาขึ้น ก็ไม่สามารถที่จะแก้ไขปัญหา หรือเข้าใจประเด็นปัญหาได้อย่างถ่องแท้  และปล่อยเวลาล่วงเลยไปเนิ่นนานจนปัญหาเรื้อรังแก้ไขได้ยาก  ถ้าหากได้รับการแก้ไขปัญหาหรือรับทราบข้อมูลในการปฏิบัติที่ถูกต้องก่อนปัญหาก็จะไม่เรื้อรังกลายเป็นเรื่องใหญ่

  ดังนั้น องค์การบริหารส่วนตำบลกุตาไก้ จึงได้เกิดแนวความคิดจัดทำโครงการอบรมกฎหมายทั่วไปขึ้น  เพื่อให้คำปรึกษาด้านกฎหมายในเบื้องต้น  ให้แก่ผู้ที่สนใจความรู้เกี่ยวกับกฎหมายหรือต้องการความรู้ความเข้าใจ  ด้านกฎหมายต่างๆ เพื่อไปเป็นแนวทางหรือ นำไปใช้ในการดำเนินการด้านต่างๆ ต่อไป  ตลอดจนเป็นหน่วยการรับเรื่องราวร้องทุกข์ของประชาชนอีกทางหนึ่งด้วย

**2.วัตถุประสงค์**

2.1 เพื่อให้พนักงานองค์การบริหารส่วนตำบลกุตาไก้ ผู้นำชุมชนและประชาชนมีความรู้ความเข้าใจในข้อกฎหมายในปัจจุบัน

2.2 เพื่อให้พนักงานองค์การบริหารส่วนตำบล ผู้นำชุมชนและประชาชน ปฏิบัติได้ถูกต้องตามระเบียบกฎหมาย

**3.เป้าหมาย** จำนวนผู้เข้าร่วมอบรม 100 คน ประกอบด้วย

 3.1 ผู้นำชุมชน และประชาชนในพื้นที่ตำบลกุตาไก้

 3.2 พนักงานองค์การบริหารส่วนตำบลกุตาไก้ พนักงานจ้างตามภารกิจ และพนักงานจ้างทั่วไปขององค์การบริหารส่วนตำบลกุตาไก้

 3.3 สมาชิกสภาองค์การบริหารส่วนตำบลกุตาไก้

**4.วิธีดำเนินการ**

|  |  |  |
| --- | --- | --- |
| **การดำเนินการวงจร PDCA** | **กิจกรรม / การดำเนินการ** | **ระยะเวลา** |
| ขั้นวางแผน(PLAN) | ๔.๑ ประชุมวางแผนกับผู้บริหาร หัวหน้าส่วนราชการ๔.๒ เขียนโครงการเพื่อเสนอขออนุมัติโครงการ/อนุมัติโครงการ | มีนาคม  |
| ขั้นดำเนินการ(DO) | ๔.๓ ดำเนินการจัดทำโครงการฯ ตามลำดับขั้นตอน ดังนี้๑) ประชาสัมพันธ์โครงการให้ผู้นำชุมชนแจ้งประชาสัมพันธ์เข้าร่วมกิจกรรม๒) จัดซื้อ/จัดจ้าง ตามระเบียบฯ๓) ติดต่อประสานงานหน่วยงานอื่นเพื่อขอบุคลากรเป็น  วิทยากร๔.๔ ติดต่อประสานกับหน่วยงานที่เกี่ยวข้อง๔.๕ ดำเนินกิจกรรมตามที่กำหนด | มีนาคม  |
| ขั้นประเมินผล (CHECK) | ๔.๖ รายงานสรุปกิจกรรมและปัญหา | มีนาคม |
| ขั้นปรับปรุง(ACT) | ๔.๗ นำผลการประเมินเสนอผู้บริหาร | มีนาคม  |

**5.กิจกรรม**

 ฝึกอบรมให้ความรู้เกี่ยวกับหลักกฎหมายพื้นฐานในการดำรงชีวิต

**6.ระยะเวลาดำเนินการ**

**ประจำปีงบประมาณ พ.ศ. 2561 – พ.ศ.2564**

**7.สถานที่ดำเนินการ**

 **ณ ห้องประชุมสภาองค์การบริหารส่วนตำบลกุตาไก้ อำเภอปลาปาก จังหวัดนครพนม**

**8.งบประมาณ**

 งบประมาณ ตามข้อบัญญัติงบประมาณรายจ่ายประจำปีงบประมาณ พ.ศ. ๒๕61-พ.ศ.2564 แผนงานบริหารงานทั่วไป งานบริหารทั่วไป งบดำเนินการ ค่าใช้สอย ประเภทรายจ่ายเพื่อให้ได้มาซึ่งบริการ (4) ค่าใช้จ่ายโครงการอบรมให้ความรู้แก่พนักงานและประชาชนเกี่ยวกับกฎหมายเบื้องต้น ซึ่งตั้งงบประมาณไว้ 20,000 บาท (-สองหมื่นบาทถ้วน-) เพื่อเป็นค่าใช้จ่ายในโครงการอบรมกฎหมายน่ารู้สู่ชุมชน โดยค่าใช้จ่ายในการดำเนินโครงการฯ ครั้งนี้ได้ประมาณการไว้ จำนวนเงิน 19,4๐๐.- บาท (-หนึ่งหมื่นเก้าพันสี่ร้อยบาทถ้วน-) รายละเอียดค่าใช้จ่าย ดังนี้

|  |  |  |  |
| --- | --- | --- | --- |
| **ลำดับที่** | **รายการ** | **ประมาณการ****(บาท)** | **หมายเหตุ** |
| ๑ | ค่าใช้จ่ายอื่นที่จำเป็นในการจัดฝึกอบรม1) ค่าป้ายประชาสัมพันธ์โครงการ | 900- | ระเบียบฯข้อ ๑2 (1) |
| ๒ | ค่าสมนาคุณวิทยากร จำนวน 5 ชม. ต่อวัน - 5 ชั่วโมง ๆ ละ ๖๐๐.- บาท | 3,000- | ระเบียบฯข้อ ๑2 (๑๒) |
| ๓ | ค่าอาหาร อาหารว่างและเครื่องดื่ม  | 12,000.- | ระเบียบฯข้อ ๑2 (๑๑), (๑๓) |
|  | ๑) วันที่ 29 มีนาคม ๒๕60- อาหารกลางวัน จำนวน 100 คน ๆ ละ 7๐.- บาท- อาหารว่าง จำนวน 100 คน ๆ ละ ๒๕ บาท/มื้อ  จำนวน ๒ มื้อ | 7,00๐.-5,000.- |  |
|  |  |  |  |
| 4. | ค่าวัสดุอุปกรณ์ซองพลาสติก 100 ซองๆละ 8 บาทปากกา 100 แท่งๆละ 7 บาทสมุด 100 เล่มๆละ 10 บาทเอกสารประกอบการอบรม 100 ฉบับๆละ 10 บาท | 3,500.-8007001,0001,000 | ระเบียบฯข้อ ๑2 (3) ,(5),(9) |

**รวมเป็นเงินทั้งสิ้น 19,400.- บาท (-หนึ่งหมื่นเก้าพันสี่ร้อยบาทถ้วน-)**

**หมายเหตุ : ทุกรายการสามารถถัวเฉลี่ยจ่ายได้ ตามความเหมาะสม**

**9. ผลที่คาดว่าจะได้รับ**

9.๑ ประชาชนในสังคมมีความรู้ความเข้าใจในด้านกฎหมายมากยิ่งขึ้น

 9.2 พนักงานองค์การบริหารส่วนตำบลกุตาไก้ และประชาชนมีความรู้ความเข้าใจในข้อกฎหมายในปัจจุบัน

 9.3 ให้พนักงานองค์การบริหารส่วนตำบล และประชาชน ปฏิบัติได้ถูกต้องตามระเบียบกฎหมาย

**10. ตัวชี้วัดความสำเร็จ**

**เชิงปริมาณ**

|  |  |
| --- | --- |
| ๑. | ความรู้ความเข้าใจของผู้เข้าร่วมโครงการ ไม่น้อยกว่าร้อยละ ๘๐ |
| ๒. | ความพึงพอใจของผู้เข้าร่วมโครงการ ไม่น้อยกว่าร้อยละ ๘๐ |
| 3. | การนำไปใช้ของผู้เข้าร่วมโครงการ ไม่น้อยกว่าร้อยละ ๘๐ |

**เชิงคุณภาพ**

 ๑. ผู้เข้าร่วมโครงการสามารถนำความรู้ที่ได้รับจากการเข้าร่วมโครงการไปปรับใช้ในการใช้ชีวิตประจำวัน เกิดความผาสุกในการดำเนินชีวิต

11. **ผู้รับผิดชอบโครงการ**

งานกฎหมายและคดี สำนักงานปลัดฯ องค์การบริหารส่วนตำบลกุตาไก้ อำเภอปลาปาก จังหวัดนครพนม

**มิติที่ 4 โครงการที่ 4.2.3**

**โครงการอบรม กรรมการตรวจการจ้างงานก่อสร้าง**

**1. หลักการและเหตุผล**

องค์กรปกครองส่วนท้องถิ่นเป็นหน่วยงานราชการที่มีอำนาจหน้าที่และภารกิจมากมายโดยเฉพาะการดำเนินงานเกี่ยวกับโครงการก่อสร้างต่างๆ ในการพัฒนาท้องถิ่นของตนเองเป็นจำนวนมาก วิธีการขั้นตอนที่สำคัญอย่างยิ่งคือการตรวจรับงานจ้าง ซึ่งส่วนใหญ่พบว่า มีหลายพื้นที่มีการตรวจรับงานจ้างไม่ถูกต้องและการก่อสร้างไม่เป็นไปตามแบบแปลนรายละเอียด และข้อกำหนดในสัญญา

ดังนั้น เพื่อหลีกเลี่ยงข้อผิดพลาดที่อาจจะเกิดขึ้นกับคณะกรรมการตรวจรับงานจ้างขององค์กรปกครองส่วนท้องถิ่น และช่วยลดขอโต้แย้งและปัญหาในการตรวจรับงานก่อสร้างซึ่งอาจนำไปสู่การฟ้องร้องคดีกรณีละเมิดต่อผู้รับจ้าง องค์การบริหารส่วนตำบลกุตาไก้ จึงกำหนดโครงการอบรมกรรมการตรวจการจ้างขึ้น

**2. วัตถุประสงค์**

1. เพื่อเพิ่มพูนความรู้ ความสามารถและประสบการณ์แก่บุคลากรให้มีศักยภาพในการปฏิบัติงานการตรวจการจ้างงานก่อสร้างให้มีประสิทธิภาพมากขึ้น

2. เพื่อให้เกิดความรู้ ความเข้าใจเกี่ยวกับระเบียบปฏิบัติในการตรวจการจ้างงานก่อสร้างและเพื่อสร้างมาตรฐานเดียวกันในการปฏิบัติการตรวจการจ้าง

3. เพื่อลดข้อโต้แย้งและปัญหาในการตรวจรับงานก่อสร้างซึ่งอาจนำไปสู่การฟ้องร้องคดีกรณีละเมิดต่อผู้รับจ้าง

**3. เป้าหมาย**

- สมาชิกสภาองค์กรปกครองส่วนท้องถิ่น

- หัวหน้าส่วนราชการ/พนักงานส่วนท้องถิ่นที่เกี่ยวข้องหรือบุคคลที่ดีรับมอบหมาย

- ผู้ใหญ่บ้าน/ตัวแทนประชาคมที่ได้รับมอบหมาย

**4. ระยะเวลาดำเนินการ และสถานที่ฝึกอบรม**

 วันที่ ( 1 วัน) ณ ห้องประชุมสภาองค์การบริหารส่วนตำบลกุตาไก้

**5. ผู้รับผิดชอบโครงการ**

**องค์การบริหารส่วนตำบลกุตาไก้**

**6. งบประมาณและค่าใช้จ่าย**

**9. ประโยชน์ที่คาดว่าจะได้รับ**

1. มีความรู้ ความสามารถมีศักยภาพในการปฏิบัติงานการตรวจการจ้างงานก่อสร้างให้มีประสิทธิภาพมากขึ้น

2. มีความเข้าใจเกี่ยวกับระเบียบปฏิบัติในการตรวจการจ้างงานก่อสร้างและมีมาตรฐานเดียวกันในการปฏิบัติการตรวจการจ้าง

3. ช่วยลดข้อโต้แย้งและปัญหาในการตรวจรับงานก่อสร้างซึ่งอาจนำไปสู่การฟ้องร้องคดีกรณีละเมิดต่อผู้รับจ้าง

**ภาคผนวก**

****

**คำสั่งองค์การบริหารส่วนตำบลกุตาไก้**

**ที่ 413 /๒๕60**

**เรื่อง แต่งตั้งคณะกรรมการจัดทำแผนปฏิบัติการป้องกันการทุจริต**

**ขององค์การบริหารส่วนตำบลกุตาไก้และคณะกรรมการประเมินติดตาม**

**แผนป้องกันการทุจริต ประจำปีงบประมาณ ๒๕61-๒๕๖4**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ตามคำสั่งคณะรักษาความสงบแห่งชาติ ที่ 69/2557 เรื่องมาตรการป้องกันและแก้ไขปัญหาการทุจริตประพฤติมิชอบ ได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้าง ธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของ พลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผนดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล

 เพื่อให้การจัดทำแผนปฏิบัติการป้องกันการทุจริต 4 ปี (พ.ศ.๒๕61-พ.ศ.๒๕๖4) ขององค์การบริหารส่วนตำบลกุตาไก้ เป็นไปตามวัตถุประสงค์ จึงแต่งตั้งคณะกรรมการจัดทำแผนปฏิบัติการป้องกันการทุจริต 4 ปี (พ.ศ.๒๕61-พ.ศ.๒๕๖4) และคณะกรรมการติดตามและประเมินผลแผนปฏิบัติการป้องกันการทุจริต 4 ปี (พ.ศ.๒๕61-พ.ศ.๒๕๖4) ขององค์การบริหารส่วนตำบลกุตาไก้ ประกอบด้วย

 ๑.นายกิตตินันท์ พรมด้วง รองนายกองค์การบริหารส่วนตำบลกุตาไก้ ประธานกรรมการ

 2.นายภูมัย พิมายนอก ประธานสภาองค์การบริหารส่วนตำบลกุตาไก้ กรรมการ

 3.นายฉลาด แก้วพิลา ปลัดองค์การบริการส่วนตำบลกุตาไก้ กรรมการ

 4.นางสาววิภาวรรณ ดวงดีแก้ว รองปลัดองค์การบริหารส่วนตำบลกุตาไก้ กรรมการ

 5.นางขวัญใจ ผิวผาง ผู้อำนวยการกองคลัง กรรมการ

 6.นายอัฑฒ์วรัชญ์ แสงเขียว ผู้อำนวยการกองช่าง กรรมการ

 7.นายพีรพงศ์ โลนไธสง ผู้อำนวยการกองการศึกษา ศาสนาและวัฒนธรรม กรรมการ

 8.นางสาวณัฐธัญรดา คล่องดี หัวหน้าสำนักปลัด กรรมการ

 9.นางสาวภัทรานิษฐ์ ไทยพอน นิติกร กรรมการและเลขานุการ

 ให้ผู้ที่ได้รับการแต่งตั้งมีหน้าที่ พิจารณา กลั่นกรอง ศึกษาข้อมูล นำมากำหนดจัดทำแผนปฏิบัติการป้องกันการทุจริต 4 ปี (พ.ศ.๒๕61-พ.ศ.๒๕๖4) ขององค์การบริหารส่วนตำบลกุตาไก้ เพื่อใช้เป็นแนวทางในการปฏิบัติและให้คณะกรรมการมีหน้าที่ในการดำเนินการติดตามและประเมินผลคู่มือการปฏิบัติงานเรื่องการประเมินติดตามแผนปฏิบัติการป้องกันการทุจริต 4 ปี (พ.ศ.๒๕61-พ.ศ.๒๕๖4) กำหนดวิธีการติดตามและประเมินผลตลอดจนอื่นๆที่เกี่ยวข้อง เพื่อให้ทราบถึงผลการปฏิบัติงานเกี่ยวกับเรื่องการประเมินติดตามแผนปฏิบัติการป้องกันการทุจริต 4 ปี (พ.ศ.๒๕61-พ.ศ.๒๕๖4) และรายงานผลการติดตามและประเมินต่อนายกองค์การบริหารส่วนตำบลกุตาไก้ทราบต่อไป

 ทั้งนี้ ตั้งแต่บัดนี้เป็นต้นไป

 สั่ง ณ วันที่ 24 เดือน พฤษภาคม พ.ศ.๒๕60



 (นายทรัพย์ทวี คำสุข)

 นายกองค์การบริหารส่วนตำบลกุตาไก้